Source: http://slideflix.net/doc/1163949/%E2%80%9Dtarpeen-mukaan--milloin-vain%E2%80%9D-toiminta-suoriutumisen-par..
Timestamp: 2019-02-21 19:08:00+00:00
Document Index: 11826671

Matched Legal Cases: ['kko ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

”TARPEEN MUKAAN, MILLOIN VAIN” Toiminta suoriutumisen parantamiseksi yhdyskuntapalvelun työvälineenä
Download ”TARPEEN MUKAAN, MILLOIN VAIN” Toiminta suoriutumisen parantamiseksi yhdyskuntapalvelun työvälineenä
”TARPEEN MUKAAN, MILLOIN VAIN”
Toiminta suoriutumisen parantamiseksi
yhdyskuntapalvelun työvälineenä
Heidi Painokallio
Marjaana Syrjä
PAINOKALLIO, HEIDI & SYRJÄ MARJAANA:
Toiminta suoriutumisen parantamiseksi yhdyskuntapalvelun työvälineenä
Opinnäytetyö 63 sivua, joista liitteitä 1 sivu
Tutkimuksessa tarkastellaan toimintaa suoriutumisen parantamiseksi yhdyskuntapalvelurangaistusten täytäntöönpanon yhtenä työvälineenä toimintaa työssään toteuttavien
rikosseuraamustyöntekijöiden näkökulmasta. Työn teoreettinen viitekehys kytkeytyy
rikosseuraamusalan lainsäädäntöön ja rikoksentekijän kuntouttamiseen. Tutkimuksen
tavoitteena on tehdä näkyväksi tämän hetken tilanne toiminta suoriutumisen parantamiseksi -tuntien käytöstä, jotta toiminta voisi yhdenmukaistua ja lisääntyä hyväksi havaittujen käytäntöjen osalta. Tutkimuksen tulosten perusteella nostetaan esiin palautetta ja
kehittämisehdotuksia yhdyskuntapalvelun toiminta suoriutumisen parantamiseksi –
tuntien suhteen.
Tutkimukseen osallistui 12 rikosseuraamustyöntekijää Länsi-Suomen, Etelä-Suomen ja
Itä- ja Pohjois-Suomen rikosseuraamusalueilta. Tutkimusmetodina on käytetty sähköistä
kyselyä. Vastaukset analysoitiin laadullisin menetelmin.
Työskentelytavoista kerrottaessa on erotettavissa yhdyskuntapalvelun eri vaiheissa eri
tavoin käytetyt toiminta suoriutumisen parantamiseksi -tunnit ja neljä erilaista menettelytapatyyppiä, joita kaikkia rikosseuraamustyöntekijät käyttivät joustavasti tilanteen
mukaan. Tyypit ovat vaikuttavuus- ja vuorovaikutustyyppi, ratkaisukeskeinen tyyppi,
arvioiva ja suunnitteleva tyyppi sekä verkostoituva tyyppi. Vaikuttavuus- ja vuorovaikutustyypissä keskeisiä ovat elämänhallinnan ja uusimisriskin teemat. Ratkaisukeskeinen tyyppi painottuu erilaisiin muutoksiin reagoivana tapana käyttää toiminta suoriutumisen parantamiseksi -tunteja. Arvioiva ja suunnitteleva tyyppi keskittyy nimensä mukaisesti arvioivaan työotteeseen ja suunnitelmallisuuteen. Verkostoituva tyyppi rakentuu yhteiskuntaan integroitumisen pohjalle.
Tutkimuksemme perusteella toiminta suoriutumisen parantamiseksi koettiin tärkeänä ja
tarkoituksenmukaisena. Sen kehittämisen ja käytön uskottiin parantavan asiakkaan edellytyksiä suoriutua yhdyskuntapalvelusta. Kehitysehdotukset koskivat verkostojen käytön ja moniammatillisen yhteistyön, työvälineiden, toiminnan ja keskustelun lisäämistä.
Lisäksi esiin nousi toive tuntien uudelleen nimeämistä ja vapauden säilyttämisestä tuntien sisältöjen suhteen.
Asiasanat: yhdyskuntapalvelu, toiminta suoriutumisen parantamiseksi, kriminaalihuolto, rikoksentekijän kuntouttaminen
” As needed, at any time”
Activities to Improve Performance as a Tool for Community Service
Bachelor's thesis 63 pages, appendices 1 page
The purpose of this thesis was to study activities for better performance-hours as a tool
for community service from Criminal Sanction Agency officers’ point of view. The
theoretical frame of reference is connected with legislation of Correctional Services and
offenders’ rehabilitation. The aim of the thesis was to show the current situation in a use
of action for better performance-hours to increase conformity and use of the hours in the
part of proven practice. The respondents stated that it is important to bring out the feedback and development proposals in relation to community services action for better performance.
The data were collected from 12 Criminal Sanction Agency officers around the country,
Western Finland, Southern Finland and Eastern and Northern Finland Criminal Sanctions Region. The data were collected by sending an electronic questionnaire. The data
were analyzed using qualitative methods.
Reporting of the working methods there is possible to distinguish different ways of use
for action for better performance-hours and different phases and four different procedural types which every one of Criminal Sanction Agency officers used flexibly according to the situation. The types are effectiveness and interaction type, solution-oriented
type, evaluative and planning type and networked type. Themes of life management and
risk of crime recurrence are central in the effectiveness and interaction type. Solutionoriented type focus on responding to changes in habit to use action for better performance-hours. Evaluative and planning type focus on evaluating approach and methodicalness. Networked type is based on integration towards society.
The findings indicate that the action for better performance was experienced as important and appropriate. Developing and use the action for better performance was believed to improve the clients’ prerequisite to performance from community services.
Development proposals concerned propagation of use of the networks, multiprofessional co-operation, working tools, action and conversation. A wish to rename the
action for better performance and maintain the freedom of the contents also emerged.
Key words: community service, activities for better performance, criminal probation,
2 RIKOSSEURAAMUSLAITOS JA YHDYSKUNTASEURAAMUKSET ............... 7
2.1 Kriminaalihuollon historiaa ................................................................................. 7
2.2 Rikosseuraamuslaitos......................................................................................... 13
2.2.1 Yhdyskuntaseuraamustoimistot ja yhdyskuntaseuraamukset ................. 14
2.2.2 Yhdyskuntapalvelu .................................................................................. 15
2.2.3 Rikoksentekijän kuntouttaminen ............................................................. 16
3 TOIMINTA SUORIUTUMISEN PARANTAMISEKSI .......................................... 22
4 TUTKIMUSTEHTÄVÄ JA SEN TOTEUTUS ........................................................ 26
4.1 Tutkimustehtävä ja tutkimuskysymykset ........................................................... 27
4.2 Tutkimusmenetelmät ja tutkimusaineisto .......................................................... 27
4.3 Aineiston analyysi .............................................................................................. 28
5.1 Vastaajat............................................................................................................. 30
5.2 Kohderyhmä ja käyttötilanne ............................................................................. 30
5.3 Toteutus ............................................................................................................. 33
5.4 Sisältö................................................................................................................. 34
5.5 Tyypittely ........................................................................................................... 38
5.5.1 Vaikuttavuus- ja vuorovaikutustyyppi .................................................... 39
5.5.2 Ratkaisukeskeinen tyyppi ....................................................................... 42
5.5.3 Arvioiva ja suunnitteleva tyyppi ............................................................. 46
5.5.4 Verkostoituva tyyppi ............................................................................... 50
6 KEHITYSEHDOTUKSET JA PALAUTE ............................................................... 53
7 KESKEISET JOHTOPÄÄTÖKSET JA POHDINTA .............................................. 55
LIITE 1 Sähköinen kysely rikosseuraamustyöntekijöille ............................................... 63
Valitsimme opinnäytetyön aiheeksi toiminta suoriutumisen parantamiseksi –tunnit osana yhdyskuntapalvelurangaistusta, koska toimintamalli kiinnosti meitä ja käytimme sitä
myös omassa asiakastyössämme. Kyseinen toimintamalli on otettu käyttöön vuonna
2011 eli kyseessä on suhteellisen uusi työväline.
Toimintaa suoriutumisen parantamiseksi ei oltu aiemmin tutkittu ja siitä johtuen tutkimuksen luonteen ja tavan määrittely oli haastavaa. Toiminta suoriutumisen parantamiseksi on herättänyt keskustelua työyhteisössämme, sen tarjoaman vapauden ja samalla
kuitenkin määritellyn ja ohjeistetun luonteen tiimoilta. Päädyimme kvalitatiiviseen tutkimukseen halutessamme keskittyä sisältöön määrän sijasta.
Tutkimuksemme tavoitteena on tehdä näkyväksi tämän hetken tilanne toiminta suoriutumisen parantamiseksi -tuntien käytöstä ja tuoda esiin toimintaa työssään käyttävien
rikosseuraamustyöntekijöiden näkemyksiä ja kokemuksia. Tutkimuksemme nostaa esiin
myös kehitysehdotuksia käytännön työn näkökulmasta käsin. Pohdimme tuntien käyttötapoja ja vaiheita sekä sisältöjä. Nämä teemat ohjasivat kyselylomakkeen laadintaa ja
saimme vastauksia kysymyksiin, onko tuntien käytössä eroavaisuuksia alueittain tai
esimerkiksi työntekijän työkokemuksen perusteella.
Tavoitteenamme on tutkimuksemme kautta tehdä näkyväksi rikosseuraamustyön sisällöllistä puolta. Kiinnostavaa on myös se, miten Rikosseuraamuslaitoksen ja kriminaalihuollon historia ovat läsnä tänä päivä, vai ovatko?
Rikosseuraamuslaitos ja yhdyskuntaseuraamustoimistot ovat kokeneet viime vuosikymmeninä useita uudistuksia. Uudistukset ovat koskeneet organisaatiorakenteita, nimikkeitä ja työn sisältöjä. On mielenkiintoista pysähtyä sen äärelle, miten Kriminaalihuoltoyhdistys on muuntunut sen valtiollistumisen, Vankeinhoitolaitokseen ja Rikosseuraamusvirastoon yhdistymisen ja muiden pienempien muutosten myötä.
Erityisesti meitä kiinnosti asiakastyön orientaatio ja hiljaisen tiedon siirtyminen sekä
työn eetoksen säilyminen ja muutokset. Rikollisuuden tarkastelu ja kuntoutuksen eri
näkökulmat ovat vaikuttaneet työn sisältöön ja kuitenkin monin tavoin perusajatus käy-
tännön työssä on säilynyt. Alusta saakka työn fokuksessa on ollut uusintarikollisuuden
vähentäminen ja sosiaalisen selviytymisen tukeminen. Vuosien saatossa keinot ovat
vaihdelleet tavoitteisiin pyrittäessä.
Rikosseuraamuslaitoksen arvot ovat ihmisarvon kunnioittaminen, oikeudenmukaisuus,
usko ihmisen mahdollisuuteen muuttua ja kasvaa sekä turvallisuus. Arvoihin sitoutuminen tarkoittaa perusoikeuksien ja ihmisoikeuksien turvaamista, tuomittujen kohtelemista
inhimillisesti, asiallisesti ja keskenään tasavertaisesti, kaiken toiminnan lainmukaisuutta, oikeuden ja kohtuuden noudattamista, täytäntöönpanon toteuttamista siten, että se
tukee tuomitun yksilöllistä kasvua ja kehitystä sekä hänen pyrkimystään rikoksettomaan
elämään. Turvallisuuden merkitys käytännössä tarkoittaa, että Rikosseuraamuslaitos
pitää yllä laillista ja turvallista seuraamusten täytäntöönpanojärjestelmää ja myötävaikuttaa uusintarikollisuuden vähentämiseen ja rikollisuutta ylläpitävän syrjäytymiskehityksen katkaisemiseen (Rikosseuraamuslaitoksen yleisesite 2015.)
Kiinnostavaa on tutkimuksemme osalta myös se, miten Rikosseuraamuslaitoksen arvot
näyttäytyvät yhdyskuntapalvelun toiminta suoriutumisen parantamiseksi –tuntien toteutuksessa.
Otsikko opinnäytetyöhömme nousi esiin vastaajien kautta. Eri vastaajat olivat painottaneet ja pitäneet hyvänä samaa seikkaa, eli sitä, että tunteja voidaan käyttää joustavasti
palvelun eri vaiheissa ja myös asiakaslähtöisesti suoriutumisen tukemisessa. Ohjeistuksen koettiin kuitenkin raamittavan työskentelyä ja nostavan esiin tiettyjä teemoja, kuten
päihdekeskustelut. Otsikkomme on suora lainaus yhdeltä vastaajalta. Mielestämme se
kuvaa kattavasti toiminta suoriutumisen parantamiseksi -tuntien punaisena lankana kulkevaa työskentelyn näkökulmaa.
Tätä kaikkea kuvaa myös erään vastaajan kommentti tuntien sisällöstä ja kehittämisestä,
siitä, tulisiko tunteja ja niiden sisältöjä määritellä nykyistä tarkemmin.
”Niissä on nyt aika ”vapaat kädet” sisältöjen suhteen. Minusta niin on hyvä…”
RIKOSSEURAAMUSLAITOS JA YHDYSKUNTASEURAAMUKSET
Suomen Vankeusyhdistys perustettiin vuonna 1870 ja se aloitti kriminaalihuoltotyön
maassamme. Yhdistyksen perustamisen aikaan yhteiskunnassa vallitsi liberalismi. Tämän vaiheen aikana tapahtui myös perusteellinen rikosoikeuden ja vankeinhoitojärjestelmän uudistaminen, joka sai alkunsa vankien heikosta asemasta. Myös yksilöillä, erityisesti yhdistyksen perustajalla Eugen von Knorringilla ja muilla perustajajäsenillä, oli
suuri rooli henkilökohtaisen panostuksen muodossa yhdistyksen aktiivisuuteen ja uskoon yhdistyksen mahdollisuuksista auttaa vankeja yhteiskuntaan integroitumisessa
vankeuden jälkeen (Huhtala 1984, 1-2.)
Toiminnalliset ja aatteelliset lähtökohdat yhdistykselle olivat liberalistiset aatteet, yhteiskunnan auttamisvelvollisuuden puuttuminen ja uskonnollisiin käsityksiin perustuva
vapaaehtoinen lähimmäisen auttaminen. Ulkomaiset vaikutteet ja esikuvat näkyivät yhdistyksen huomion keskittämisessä vankilaoloihin ja vankien aseman parantamiseen
sekä vapautuvien vankien hyväksi tehtävässä huoltotyössä. Työn keskiössä olivat vankilassa olevat ja sieltä vapautuvat vangit. Työ keskittyi vankilassa valistustoimintaan ja
vapautumisen jälkeen asumiseen ja työllistymiseen. Uusintarikollisuuden ehkäisy juurtui alusta asti yhdistyksen toimintaan. Toimintaa leimasi vahvasti vapaaehtoisuus ja
tuen vastaanottamiseen ei saanut pakottaa (Huhtala 1984, 1-3.)
Aika oli patriarkaalista ja näin ollen koettiin tärkeäksi vapautuneen selviytymisen, käyttäytymisen ja niin edelleen valvominen. Koska jälkihuoltotyö vei runsaasti aikaa, todettiin, ettei sitä voi tehdä vapaaehtoistyönä ja näin ollen työstä tulisi maksaa korvaus. Tämän periaatepäätöksen jälkeen perustettiin työasiamiehen toimi. Toimen hoitamiseen
kuului työpaikkojen hankkiminen ja muut jälkihuollon tehtävät. Työasiamiehen tuli
käydä tapaamassa vapautuvaa vankilassa tai selvittää muutoin vapautuvaa koskevia
tietoja. Työasiamiehen uskottiin kykenevän vaikuttamaan vapautuvien olosuhteisiin.
Esiin nousi jo tällöin asunnon puuttumisen haasteet. Turvautuessaan työasiamiehen
apuun, vapautuva sitoutui yhteistoimintaan. Työasiamiehen työhön kuului tukevia ja
valvovia toimenpiteitä, kuten vapautuneen työssäkäynnin ja käyttäytymisen valvonta
työpaikoilla. Valvovan puolen selittää lakiasetus laillisesta suojelusta, jonka perusteella
henkilöä pidettiin irtolaisena. Viranomaisten tehtäväksi jäi asetuksen mukaan osoittaa,
että vangilla on lainmukainen ammatti. Myöhemmin asetus muuttui irtolaisasetukseksi
ja laillisen suojelun käsite poistettiin. Päätös työasiamiehen palkkaamisesta oli merkityksellinen ja loi pohjan ammattimaiselle työskentelylle kriminaalihuollossa (Huhtala
1984, 11-12.)
Vuonna 1908 Vankeusyhdistys aloitti asuntolatoiminnan Vaasankadulla Helsingissä.
Toiminta laajeni myöhemmin 1930 myös Tampereelle. Asuntolatoiminnan juuret ovat
naisten turvakotitoiminnassa ja miesten yömajatoiminnassa. Asuntoja kriminaalihuoltotyössä tarjottiin vuosina 1908-2000 (Huhtala 1984, 13-16, 27, 58.)
Yhdistyksen toimintaperiaatteet ja -tavat eli käytännöllisen huoltotyön toteuttaminen
ovat kokeellisina ja kehityskelpoisina luoneet pohjan kriminaalihuoltotyölle. Ajan saatossa tehtävät vakiintuivat ja lainsäädäntö tuli mukaan yhdistyksen toiminnan säätelyyn.
1896 perustettiin virkaorganisaatio. 1920-luvun alussa Vankeinhoitoyhdistys oli 50vuotias ja löytänyt oman toimintalinjansa. 1940-luvulla yhdistys alkoi suorittaa lakisääteisiä tehtäviä ja yhdistyksen merkitys huoltojärjestönä muuttui (Huhtala 1984, 18-19,
45, 95.)
Vuosina 1960-1990 toimintaan sisällytettiin työleiritoimintaa, jonka lisäksi yhdistyksen
työhön kuului mittavaa työnvälitystä. 1966 yhdistyksen nimi vaihtui Kriminaalihuolto
ry:ksi. Vuonna 1975 sen tilalle luotiin julkisoikeudellinen Kriminalihuoltoyhdistys
(Huhtala 1984, 100.)
Kriminaalihuoltoyhdistys aloitti siis toimintansa 1975 ja laki kriminaalihuoltotyön valtionavusta (31/75), asetus kriminaalihuoltotyön valtionavusta (134/75) ja asetus Kriminaalihuoltoyhdistyksestä (135/75) olivat Kriminaalihuoltoyhdistyksen toiminnan perusta. Uusi yhdistys luotiin ja vanha lakkautettiin, koska sen tehtävät olivat liian mittavia
yksityisen yhdistyksen hoidettaviksi (Kriminaalihuoltoyhdistyksen toimintakertomus
1975, 3.)
Kriminaalihuoltotyön suorittaminen ja kehittäminen olivat toimintansa aloittaneen Kriminaalihuoltoyhdistyksen tavoitteena. Kriminaalihuoltotehtävät, jotka oli lainsäädännön
perusteella annettu, tulivat yhdistyksen tehtäviksi. Lisäksi tehtäviin kuuluivat myös
yleistä sosiaalipalvelujärjestelmää täydentävät asumis- ja muut sosiaalipalvelut. Yhdis-
tyksen tärkeimpänä tavoitteena on pidetty asiakkaiden suoriutumismahdollisuuksien
lisäämistä yhteiskunnassa. Tehtävänä on toimia myös viranomaisyhteistyössä ja antaa
asiantuntija-apua kriminaalihuoltotyön suunnitteluun ja toteutukseen (Kriminaalihuoltoyhdistyksen toimintakertomus 1975, 3.)
Vuonna 1976 Kriminaalihuoltoyhdistyksen palveluteho laski, koska työleiritoiminta
jouduttiin lopettamaan kokonaan vuoden loppuun mennessä (Kriminaalihuoltoyhdistyksen toimintakertomus 1976, 3). Kriminaalihuoltoyhdistyksen toimintaan vaikutti lama ja
vuonna 1977 tehostamis- ja laajentamissuunnitelmat kariutuivat. Asiakaspalvelussa
työhönsijoitustoiminta vaikeutui ja asumispalveluihin kohdistui painetta. Työleiritoiminnan loppuminen johti lisääntyneisiin asuntolapaikkoihin ja toiminnan keskittämiseen sille saralle (Kriminaalihuoltoyhdistyksen toimintakertomus 1977, 3.)
Vuonna 1978 kriminaalihuollossa koettiin painetta valtakunnallisesti tasapuolisesta kehittämisestä. Ilman toimipisteitä olivat vielä Lapin ja Mikkelin läänit. Asiakaskohtaisen
työn tehostamisen kohteena oli vankilasta vapautuneiden jälkihuolto. Asuntokoteja perustettiin edelleen ja asumispalveluja haluttiin kehittää lisää (Kriminaalihuoltoyhdistyksen toimintakertomus 1978, 3.)
Kriminaalipoliittisesti merkittäviä lakeja tuli voimaan vuonna 1991. Näitä olivat laki
yhdyskuntapalvelun kokeilemisesta (L1105/91) ja toimenpiteistä luopumista koskevat
rikoslain ja rikoslain voimaanpanemisesta annetun asetuksen (A301-302, 1990) muutokset. Henkilöstön koulutus ja yhdyskuntapalvelun käytännön kokeilun valmistelu oli
aloitettu edellisvuonna. Ongelmana nähtiin jossain määrin yhdyskuntapalvelurangaistuksen voimakas painottuminen liikennejuopumusrikoksiin. Kokeiluvuosi täytti odotukset ja antoi hyviä kokemuksia tulevaisuutta varten (Kriminaalihuoltoyhdistyksen toimintakertomus 1991, 6-7.)
Yhdyskuntapalvelun kokeilemista koskeva laki ja sen muuttaminen annettiin 1994. Yhdyskuntapalvelukokeilu laajeni koko maahan ja jatkui vuoden 1996 loppuun. Laissa oli
myös uusi mahdollisuus käyttää yhdyskuntapalvelutunteja viisi palvelutuntia päihdehuollon palveluihin (Kriminaalihuoltoyhdistyksen toimintakertomus 1994, 8.) Muuna
kuin työpalveluna suoritettavien yhdyskuntapalvelutuntien juuret ovat siis yhdyskuntapalvelun alkumetreillä, jo kokeiluvaiheessa yhdyskuntapalvelun liitettyinä.
Pysyvä laki yhdyskuntapalvelusta tuli voimaan 1997. Laki täsmensi yhdyskuntapalvelun asemaa ehdolliseen ja ehdottomaan vankeusrangaistukseen nähden ja poisti kokeilun perusteella havaittuja puutteita (Kriminaalihuoltoyhdistyksen toimintakertomus
1997, 5.)
Vuonna 1998 yhdyskuntaseuraamusten täytäntöönpanotehtävät lisääntyivät ja työn sisällön kehittämiseen paneuduttiin. Asiakastietojärjestelmän uudistuminen käynnistyi
periaatepäätöksellä, jonka mukaan Kriminaalihuoltoyhdistys liittyisi Oikeusministeriön
tietoliikenneverkkoon (Kriminaalihuoltoyhdistyksen toimintakertomus 1998, 5.)
Yhdyskuntapalvelun toimeenpanossa asiakkaan päihdeongelmiin tai sosiaalisen kuntoutuksen käsittelyyn, lähinnä informaatioon ja tietoiskuihin voitiin käyttää viisi tuntia.
Liikenneturvan kanssa toteutettiin ensimmäistä kertaa niin sanottuja liikenneturvajaksoja. Kohderyhmänä olivat rattijuopumuksesta tuomitut asiakkaat (Kriminaalihuoltoyhdistyksen toimintakertomus 1999, 6.)
Vuonna 2000 yhdyskuntapalveluihin liitettiin edelleen päihdehuolto- ja liikenneturvajaksoja. Asiakastyön sisältöjen kehittämistä jatkettiin hyödyntämällä myös muita ihmissuhdetyön välineitä nimenomaan rikoksiin syyllistyneiden kanssa tehtävään työhön.
Kehittämistyö koottiin Työkalupakki-nimiseen työkirjaan, jota oli tarkoitus hyödyntää
kaikessa asiakastyössä. Asian tiimoilta järjestettiin myös laaja asiakastyöntekijöille
suunnattu koulutus. Työkalupakki on ollut erilaisin tavoin käytössä näihin päiviin saakka, eli sen joitakin osioita hyödynnetään edelleen. Viitekehykseksi toimintaan nousi
what works –ajattelu (Kriminaalihuoltoyhdistyksen toimintakertomus 2000, 6-7). What
works –ajattelulla tarkoitetaan rikosseuraamusalalla sitä, että kuntoutus- tai muu ohjelma tai toiminta sovitetaan rikoksentekijän uusimisriskiä vastaavaksi. Huomioitavaksi
tulevat myös haitat ja hyödyt, jotka rikoksentekijöiden kannalta liittyvät rikolliseen
käyttäytymiseen. Tuloksellisuus seuraa rikoksentekijöiden luokittelusta uusimisriskin
mukaan (matala, keskimäärinen tai korkea) ja rikollisen käyttäytymisen ehkäisemiseksi
luokiteltava toiminta määritellään joko lieväksi tai intensiiviseksi (Motiuk 2003, 9.)
Lisäksi vuonna 2000 asiakastietojärjestelmä liitettiin oikeusministeriön verkkoon ja uusi
järjestelmä mahdollisti myös asiakastyön arvioinnin ja what works -ajattelun mukaisen
riskianalyysin tekemisen (Kriminaalihuoltoyhdistyksen toimintakertomus 2000, 6-7.)
Vuoden 2001 organisaatiouudistuksessa kriminaalihuolto ja vankeinhoito yhdistettiin
Rikosseuraamusviraston alaisuuteen. Haasteita toivat erilaiset työskentelytraditiot ja
kulttuurierot. Entisen julkisoikeudellisen Kriminaalihuoltoyhdistyksen työntekijöistä
tuli valtion virkamiehiä, joilta odotettiin välitöntä valtion toiminnan omaksumista sen
muodolliset byrokratiakuviot mukaan lukien (Kriminaalihuollon pakka uusiksi 2003, 5.)
Julkisoikeudellisen Kriminaalihuoltoyhdistyksen tilalle perustettiin siis Kriminaalihuoltolaitos. Uudistuksen juuret olivat vastuun selkeyttämisessä kriminaalipoliittisia tehtäviä
koskien ja operatiivisten tehtävien siirtämisessä pois ministeriötasolta. Yhdyskuntaseuraamusten täytäntöönpanotehtävät nähtiin myös sellaisina julkisen vallan käyttömuotoina, ettei niitä voitu enää delegoida valtion ulkopuoliselle organisaatiolle (Vankeinhoidon ja kriminaalihuollon vuosikertomus 2001, 4.)
Kriminaalihuollon alaa vaivasi työntekijäpula ja sitä lähdettiin ratkaisemaan nimikemuutoksella, jolloin ohjaajista ja sosiaalityöntekijöistä tuli kriminaalihuoltotyöntekijöitä. Tämän jälkeen laaja-alaisen sosiaalityön olemassaolo kriminaalihuollossa aiheutti
suurta huolta. Haasteita aiheutti sosiaalityön soveltaminen kriminaalihuoltotyöhön.
Työskentelyssä pyrittiin jäljittelemään juridisen diskurssin aikaan saamia sisältöjä. Pahimmillaan tilanne näyttäytyi sosiaalityön alasajona ja sai aikaan henkilöstön siirtymistä
muihin organisaatioihin. Kriminaalihuoltotyöhön kaivattiin työntekijätaholta enemmän
sosiaalityön ammatillista osaamista (Katoaako sosiaalityö kriminaalihuollosta 2003,
Sosiaalityön asema sai joidenkin tulkintojen mukaan vahvistusta ohjelmatyön liittymisestä muuhun työskentelyyn 2000-luvun alussa. Tätä perusteltiin mahdollisuudella, että
ohjelmatyön laatu ja toimintamuoto nousisivat keskeisiksi tavoitteiksi kriminaalihuoltotyössä (”What works” ja sosiaalityö mahtuvat saman katon alle 2003, 28-29.)
Työskentelyssä ja henkilöstöstrategiassa tapahtuneet muutokset toivat työntekijöille
moninaisia ajatuksia. Ylhäältä toteutetut lanseeraukset pohdituttivat ja saivat aikaan
mielipiteitä ja ratkaisuideoita. Työntekijöiden kokemuksia sosiaalityön läsnäolosta yhdyskuntapalvelutehtäviä hoitaessaan kartoitti Anne Saarijärvi lisensiaatintutkimuksessaan vuonna 2005. Saarijärvi pohti sosiaalityön ammattilaisten käsityksiä sosiaalityön
aspekteista ja sitä, vaikuttavatko eri aikoina työhön tulleiden työntekijöiden työn silloiset painotukset nykyisessä työssä. Tutkimuksessaan Saarijärvi erotti kolme erilaista tul-
kintatapaa eli kehystä. Näitä olivat asiakaslähtöisen työn kehys, manageristinen kehys ja
byrokratiatyön kehys. Eri kehysten sisältä on löydettävissä yhtymäkohtia esimerkiksi
sosiaalityön kehitysvaiheisiin ja asiantuntijakeskusteluihin. Tutkimuksen perusteella
historia näytti olevan edelleen läsnä kriminaalihuollon ja yhdyskuntapalvelun sosiaalityössä (Saarijärvi 2005, 6, 93, 95.)
Suunnitelmallisuuden lisääntyminen ja yhdyskuntaseuraamusten laadun kehittäminen
olivat keskiössä Kriminaalihuoltolaitoksen toiminnassa vuonna 2005. Lisäksi painotettiin viranomaisyhteistyötä (Kriminaalihuoltolaitoksen ja vankeinhoidon vuosikertomus
2005, 4.)
Vuonna 2010 Suomeen syntyi jälleen uusi rikosseuraamusalan viranomainen, Rikosseuraamuslaitos. Se koostui aiemmasta Rikosseuraamusvirastosta ja sen alaisuudessa toimivista Vankeinhoitolaitoksesta ja Kriminaalihuoltolaitoksesta. Kriminaalihuoltolaitoksen alue- ja paikallistoimistoista tuli yhdyskuntaseuraamustoimistoja ja työntekijöiden
nimikkeet vaihtuivat jälleen, tällä kertaa rikosseuraamustyöntekijöiksi ja rikosseuraamusesimiehiksi (Rikosseuraamuslaitoksen vuosikertomus 2009, 1.)
Uuden organisaation mukanaan tuomat rakennemuutokset ja henkilöstörekrytoinnit leimasivat vuotta 2010. Viiden aluevankilan mallista siirryttiin kolmeen rikosseuraamusalueeseen ja alueita johtamaan perustettiin aluekeskukset Helsinkiin, Tampereelle ja
Kuopioon. Osalle yhdyskuntaseuraamustoimistoja ja vankiloita johtamisjärjestelmän
uudistus näyttäytyi yhdistelmäjohtajien nimeämisenä. Näiden rakenteellisten muutosten
lisäksi käynnistyi prosessien ja sisältöjen kehittämistyö alueellisten toimintojen kehittämistyöryhmien kautta. Silmiinpistävää oli asiakasmäärien merkittävä lasku (Rikosseuraamuslaitoksen toimintakertomus 2010, 5-6.)
2011 Rikosseuraamuslaitoksen painopistealueina olivat seuraamusten sisällöllinen
kehittäminen vaikuttavuuden näkökulmasta ja asiakkaita koskevien käytäntöjen yhdenmukaisuuden lisääminen. Toimintaa vakiinnutettiin ja kehitettiin ison organisaatiouudistuksen jälkeen ja yhteistä strategiaa käytiin läpi koko henkilöstön kanssa. Käyttöön
tulivat yhdyskuntapalvelun osalta myös uudet toiminta suoriutumisen parantamiseksi
(TSP)-tukitunnit (Rikosseuraamuslaitoksen toimintakertomus 2011, 1.)
Uusi yhdyskuntaseuraamus, valvontarangaistus otettiin käyttöön 2012. Vuonna 2013
aloitettiin toimitilavisioiden suunnittelu ja toteuttaminen yhdyskuntaseuraamustoimistojen osalta kohti uusia monitoimitiloja. Myös yhdyskuntaseuraamusten kehittämishanke
keskittyi yhdyskuntaseuraamusten kehittämiseen (Rikosseuraamuslaitoksen toimintakertomukset 2012, 1; 2013,1; 2014,2.)
Rikosseuraamuslaitos toimii vankeusrangaistusten ja yhdyskuntaseuraamusten täytäntöönpanoviranomaisena Oikeusministeriön alaisuudessa ja sen toimintaa säädellään
laissa. Rikosseuraamuslaitoksen tavoitteena on ehkäistä uusintarikollisuutta ja lisätä
yhteiskunnan turvallisuutta (Rikosseuraamuslaitoksen vuosikertomus 2009, 1.)
Rikosseuraamuslaitoksen toimijoilla on yhteinen perustehtävä, joka on rikosoikeudellisten seuraamusten täytäntöönpano lainmukaisesti ja turvallisesti. Lainmukaisuus tarkoittaa sitä, että noudatetaan myös normaalisuusperiaatetta, jonka mukaan rangaistuksella ei
tulisi olla kerrannaisvaikutuksia tuomitun elämään. Rangaistusajan suunnittelussa on
keskeistä tuomitun mahdollisuus kehittää valmiuksiaan rikoksettomaan elämään. Elämänhallintaa tukevien taitojen harjaannuttaminen on tärkeää (Rikosseuraamuslaitoksen
yleisesite 2015, 3, 5.)
Rikosseuraamuslaitos muodostuu keskushallintoyksiköstä, kolmesta täytäntöönpanoalueesta, täytäntöönpanoyksiköstä ja terveydenhuoltoyksiköstä sekä Rikosseuraamusalan
koulutuskeskuksesta. Täytäntöönpanoalueet ovat Etelä-Suomen rikosseuraamusalue
(ESRA), Länsi-Suomen rikosseuraamusalue (LSRA) ja Itä-Pohjois-Suomen rikosseuraamusalue (IPRA). Alueilla toimii aluehallinto, jonka alla toimii aluekeskus. Rikosseuraamusalueet ovat jakautuneet rikosseuraamuskeskuksiin, joiden alla toimii yhdyskuntaseuraamustoimistoja, vankiloita ja arviointikeskuksia. (Rikosseuraamuslaitoksen
yleisesite 2015, 5.)
KUVA 1. Rikosseuraamuslaitos (www.rikosseuraamus.fi)
Rikosseuraamuslaitos on linjaorganisaatio. Perinteet ovat pitkät ja laitoksen asema vakaa suomalaisessa yhteiskunnassa. Sen toiminnan kehittämisessä onkin tärkeää huomioida uudistavan oppimisen mahdollisuudet.
Kun toimintaympäristö on suhteellisen pysyvä ja organisaation toimintakäytäntöjen
perustan muodostavat rutiinit, syntyy valmiita ajattelu- ja toimintamalleja ja tapahtumien ennakointia. Kehittyvä organisaatio tarvitsee valmiuksia uudenlaisiin ajattelu- ja
toimintamalleihin. Toimintoja tulee tarkastella reflektiivisesti, uusia välineitä tulee kehittää ja toimintaympäristöihin vaikuttaa (Ruohotie 2000, 253.)
Yhdyskuntaseuraamustoimistot ja yhdyskuntaseuraamukset
Suomessa on 24 yhdyskuntaseuraamustoimistoa. Yhdyskuntaseuraamustoimistoissa
täytäntöönpannaan yhdyskuntaseuraamuksia, joita ovat yhdyskuntapalvelu, valvontarangaistus, ehdonalaisesti vapautuneiden valvonta ja ehdollisesti rangaistujen nuorten
valvonta. Toimistoissa laaditaan myös seuraamuksiin liittyviä lausuntoja ja rangaistusajan suunnitelmia (Rikosseuraamuslaitoksen yleisesite 2015, 5-6.)
Uudenlaisia tehtäviä yhdyskuntaseuraamustoimistoille on seurannut myös organisaatiouudistusten myötä. Osa toimistoista toimii yhdistelmäyksikköinä ja maantieteellisten
etäisyyksien mahdollistaessa yhteistyö esimerkiksi vankilan kanssa on lisääntynyt merkittävästi. Verkostotyö on aina kuulunut yhdyskuntaseuraamusten täytäntöönpanoon,
mutta yhdistelmäyksikköjen myötä joissakin paikoissa on johtajan lisäksi esimerkiksi
yhteiset apulaisjohtajat ja henkilökunnan työnkierto ja yhteisten tehtävien pohtiminen
ovat tavanomaisia.
Rikoksettoman elämäntavan ja sosiaalisen selviytymisen tukemiseksi monissa toimistoissa järjestetään osana täytäntöönpanoa motivoivia keskustelusarjoja sekä kognitiivisbehavioraalisia ohjelmia (Rikosseuraamuslaitoksen yleisesite 2015, 5). Omassa työssämme ja työyhteisössämme olemme huomanneet, että työn kehittäminen koetaan tärkeäksi ja sen tiimoilta työskentelyyn tulee uusia työvälineitä ja menetelmiä jatkuvasti.
Näitä kutsutaan hyviksi käytännöiksi. Asiakkaalle pyritään löytämään oikeanlaiset tukitoimet ja verkostot sekä suunnitelmalliset, toimivat ja oikea-aikaiset ratkaisut tuomion
suorittamisen aikana rangaistuksen suorittamisen ja elämänhallinnan tukemiseksi. Hyvät käytännöt nimitystä käytetään alallamme toiminnasta, jota ei ole akkreditoitu. Tarkoitus on lisätä asiakkaan pärjäämistä omassa elämässään.
Yhdyskuntapalvelurangaistus on ehdottoman vankeuden sijasta tuomittu, pisimmillään
kahdeksan kuukauden mittainen, rangaistus. Yhdyskuntapalvelutunteja voi näin ollen
olla enintään 240 tuntia ja vähintään 14 tuntia. Yhdyskuntapalvelu suoritetaan pääsääntöisesti tekemällä yleishyödyllistä, säännöllistä ja palkatonta työtä voittoa tuottamattomissa paikoissa (L 2015/8.) Tätä osuutta yhdyskuntapalvelusta kutsutaan työpalveluksi
tai työpalveluosuudeksi. Työpalvelu on ollut perinteinen tapa suorittaa yhdyskuntapalvelurangaistusta. Yhdyskuntapalvelun osana on voitu käyttää alusta saakka viisi tuntia
päihdeongelmaa vähentävään toimintaan tai liikenneturvaohjelmaan. Vuonna 2006 laki
muuttui ja mahdollisti rangaistuksen suorittamiseen liitettäväksi toimintaohjelmatunteja,
esimerkiksi suuttumuksen hallinnan tunteja, enintään kymmenen tunnin verran. Tämä
muutti yhdyskuntapalvelurangaistuksen suorittamisen sisältöä tukipainotusta lisäävästi
(Rikosseuraamuslaitoksen yleisesite 2015, 6.)
Ohjelmatyön vaikuttavuutta on tutkittu paljon ja sen tulokset ovat olleet positiivisia.
Tutkimuksia on tehty muun muassa Kanadassa ja Iso-Britanniassa (Saarijärvi 2005, 7).
Tästä johtuen myös yhdyskuntapalvelun osalta kyseisen toiminnan nähtiin vaikuttavan
uusintarikollisuuteen sitä vähentävästi. Toiset ohjelmista olivat kestoltaan kymmentä
tuntia pidempiä, esimerkiksi ryhmämuotoinen suuttumuksen hallinta kurssi on 18 tunnin mittainen. Tämä herätti aikanaan keskustelua työyhteisöissämme siitä, olisiko mahdollista aikatauluttaa yhdyskuntapalveluun muuta toimintaa työpalvelun lisäksi enemmän kuin kymmenen tuntia. Kyseisenä aikana asioita pohdittiin paljon keskusteluissa
työyhteisöjen sisällä.
Vuonna 2011 laki muuttui ja mahdollisti muun kuin työpalvelun osuuden lisäämisen
enintään 30 tuntiin tai puoleen tuomittujen yhdyskuntapalvelurangaistuksen tuntien
osalta (L 2015/8).
Rikoksentekijän kuntouttaminen
Anssi Keinänen on tutkinut yhdyskuntapalvelun asemaa suomalaisessa rangaistuskäytännössä. Tutkimuksessaan Keinänen on tarkastellut myös rikollisen käyttäytymisen ja
erilaisten sosiaalisten tekijöiden yhteyttä. Tutkimuksen mukaisia sosiaalisia ongelmia
olivat päihdeongelma, asunnottomuus, työttömyys, toimeentulo-ongelmat, aikaisempi
rikostausta sekä rikollisuuteen altistavat sosiaaliset suhteet ja ajankäyttö. Pahimmaksi
ongelmaksi tuomituilla näyttäytyi päihdeongelma. Sillä oli tutkimuksessa myös selkeä
yhteys moneen muuhun sosiaaliseen ongelmaan. Myös rikoksiin syyllistymisessä päihdeongelma näyttäytyi merkittävimpänä selittävänä tekijänä. Päihdeongelma oli myös
vahvasti yhteydessä yhdyskuntapalvelun keskeyttämiseen ja siten suoriutumisen epäonnistumiseen. Yhteiskuntaan kiinnittyminen yhdyskuntapalvelun asiakkaiden osalta edellyttää Keinäsen mukaan myös riittävää päihdekuntoutusta (Keinänen 2008, 7, 74.)
Yhdyskuntapalveluasiakkailla päihdeongelma näyttäytyy haasteena myös tutkimuksemme perusteella. Sen tueksi ja ratkaisemiseksi etsitään erilaisia vaihtoehtoja niin lausuntovaiheessa kuin itse toimeenpanovaiheessakin. Yhdyskuntapalvelu voi esimerkiksi
olla tauolla asiakkaan ollessa päihdehoidossa. Päihdeongelma on siten mittava haaste
rikosseuraamustyössä, että sen kuntouttamiseen on panostettu erilaisin tavoin. Myös
yhteistyö muiden toimijoiden kanssa on keskeistä suhteessa päihdeongelman hoitoon.
Yhdyskuntapalvelun osalta toiminta suoriutumisen parantamiseksi on merkittävässä
osassa interventioita suhteessa päihdekäyttöön ja tämä näyttäytyy myös tutkimusaineistossamme. Rikoksentekijän kuntoutuksessa tuleekin ehdottomasti huomioida päihteidenkäytön haasteet ja ongelmat.
Rangaistuksen avulla saavutettujen hyötyjen tulisi olla sen aiheuttamia haittoja suurempi. Tämä on klassisen rikosoikeuden ajattelijoiden lähtökohta. Lisäksi rankaisun yleistävä vaikutus eli yleispreventio on sen keskeinen tehtävä. Keskeistä on rationaalisen valinnan mahdollisuus. Yleisestävyys ei kuitenkaan toimi silloin, kun rikoksiin ei liity
etukäteisharkintaa. Tämä ajatus kumoaa pelotteluvaikutuksen ja vaikuttaa siten yleispreventioon. Ihmiset noudattavat lakeja yleensä siksi, että se on tapa tai se koetaan oikeaksi. Yhteenvetona käyttäytymisemme ei perustu rangaistuksen uhkaan ja tämä näyttäytyy myös rikollisuuden määrässä, joka toisin ollen olisi merkittävästi suurempi (Laine 2014, 281-282.)
Rikoksentekijöiden kuntouttaminen on nähty vaikuttavampana koston, pelotuksen ja
eristyksen sijaan. Tämä on vaatinut näihin aikoihin asti jatkuneen keskustelun siitä, voidaanko kuntouttavat ja kontrolloivat toimenpiteet yhdistää. Toiset ajattelevat, että kuntoutumisen mahdollisuus tuhoutuu kontrollin ja rankaisutoimen myötä. Toiset taas ajattelevat kontrolloivien elementtien kuuluvan kuntoutukseen sen edellytyksenä. Kuntouttamisajatuksen peruslähtökohta on siinä, että ihmisten käyttäytyminen johtuu sitä edeltävistä tekijöistä ja syistä. Henkilöhistorioiden merkitys on näin ollen suuri. Menneisyydestä voitaisiin näin ollen käyttäytymistieteiden avulla löytää rikollisuuden syyt.
Yksilöllinen elämänhistoria olisi siis merkittävässä osassa rikoksiin syyllistymiseen
nähden. Ongelmakäyttäytymisen syiden löytyminen on tärkeää, jotta ne voitaisiin poistaa sopivan hoidon ja käsittelyn avulla. Hoidollisilla toimenpiteillä on terapeuttinen
funktio. Onnistuneessa kuntoutuksessa rikoksentekijä integroituu takaisin yhteiskuntaan, uusintarikollisuus vähenee ja tilanteesta hyötyy sekä rikokseen syyllistynyt että
yhteiskunta (Laine 2014, 286-287.)
Edellisen kappaleen ajattelutapaa on myös kritisoitu vahvasti. Esimerkiksi What works toimintamallin pohjalta Martinson toi esiin sen, että hoito-ohjelmat perustuivat rikollisuuden näkemiseen sairautena. Teoria saattaa aliarvioida tai kieltää rikoksen normaalisuuden yhteiskunnassa ja unohtaa tosiasian, että iso osa rikoksentekijöistä on persoonal-
taan normaaleja. Yhteiskuntamme olosuhteet ja tosiasiat peilautuvat heistä (Laine 2014,
288-289.)
Ohjelmakeskeisen kuntouttamisen keskiössä on luonnollisesti itse toimintaohjelma. Ohjelmaa akkreditoidaan, arvioidaan ja siitä tehdään meta-analyyseja. Huomiotta on jätetty
monipuolinen prosessi, jonka kautta desistanssi eli rikollisuudesta irrottautuminen tapahtuu. Ulkoinen yhteiskunta on myös sivuutettu. Rikollisuudesta irrottautumiseen liittyen voidaan listata kuusi erilaista teemaa. Nämä ovat yksilöllisyys, subjektiivisuus ja
identiteetin rakentaminen, toivon ylläpitäminen, suhteet muihin tärkeisiin ihmisiin, vahvuudet ja resurssit, itsemääräämisoikeuden kunnioittaminen ja sosiaalisen pääoman kehittäminen (McNeill 2012, 94-98.)
Vallitseva kuntoutusajattelu kompastelee McNeillin mukaan seuraaviin tekijöihin. Teoriaan rikollisuudesta eli sosiaaliseen konstruktioon, kuntoutusjärjestelmän oikeudenmukaisuuteen, kyseenalaiseen asiantuntijuuteen, ja pakkoon perustuvan kuntouttamisen
yleistymiseen. Tämä viimeinen evidenssiin perustuva kuntouttaminen on yhdistetty kovenevaan ja rangaistushakuiseen kriminaalipolitiikkaan. Näin tapahtuen asiakkaalta ei
enää edellytetä suostumusta. Tämä tarkoittaa käytännössä sitä, että ihmisiä hoidetaan
ilman omaa halua ja tämä tuo ongelmia tullessaan (Laine 2014, 298.)
Kuntoutusta tulisi tarkastella niin yksilötasolta, psykologisen kuntoutuksen muodossa
kuin oikeudellisten toimien desistanssin tukemisen näkökulmasta, moraalisen kuntouttamisen pohjalta sekä sosiaalisen kuntoutuksen näkökulmasta. Vihamielinen ympäristö
on äärimmäinen riski rikollisuudesta irrottautumisessa (Laine 2014, 298- 299.)
Positiivisia tuloksia desistanssiin on nähty tuottavan kognitiivisen komponentin omaavat ohjelmat ja toiminnot. Tällöin työskentelyssä keskitytään rikollista käyttäytymistä
ylläpitäviin asenteisiin ja ajattelutapoihin. Rikollisuus nähdään opittuna toimintatapana
(Laine 2014, 301.)
On arveltu, että vaikuttavin malli rikoksentekijöiden hoidossa olisi riski-tarvevastaavuus (RTV) -malli (Bonta 2010, 19). Malli perustuu sosiaalisen oppimisen teoriaan ja vaikutteita on tullut siten behavioristisista ja kognitiivisista teorioista. Mallissa
ajatellaan, että rikollinen käyttäytyminen on opittua ja sosiaalisen vuorovaikutuksen
oppimistulos. Siitä voidaan siis myös oppia pois (Tyni 2015, 59.) Mallissa riskin periaa-
te tarkoittaa sitä, että työ kohdennetaan suuren uusimisriskin asiakkaisiin, tarpeen periaate keskittyy siihen, että kaikki rikoksentekijän tarpeet eivät liity rikolliseen käyttäytymiseen. Vastaavuusperiaate puolestaan toiminnan vastaavuutta rikoksentekijän kykyihin (Bonta 2010, 20.)
Rikoksentekijän kuntouttamisen linjat ovat vaihdelleet aikojen saatossa. What works –
ajattelun ja ”Riski Tarve ja Vastaavuus” (RTV) -periaatteen jälkeen on noussut vahvasti
esiin ”Good Lives Model” (GLM) eli ”Hyvän Elämän Mallin” mukainen ajattelu.
”Good Lives Model” (GLM) eli ”Hyvän Elämän Malli” on luotu vaihtoehtoiseksi lähestymistavaksi korjaavalle hoidolle ja se on yleinen kuntoutusteoria laajalle skaalalle mukaan lukien rikollisen käyttäytymisen (Ward 2010, 45). ”Hyvän elämän mallia” voidaan
luonnehtia rikoksentekijän kuntoutuksessa voimavarakeskeiseksi lähestymistavaksi,
jonka päämäärä on parantaa rikoksentekijän sisäisiä ja ulkoisia resursseja elää palkitsevampaa ja rikoksetonta elämää. Positiivinen psykologia toimii GLM:n pohjana, koska
tarkoituksena on edistää rikoksentekijän hyvinvointia. GLM voidaan kuvata rankentavana orientaationa korjaaville interventioille (Ward 2010, 41.)
”Hyvän elämän malli” on eettinen konsepti, joka huomioi ihmisarvon, ihmisoikeudet,
valinnanvapauden suhteessa tavoitteisiin ja oman elämän toimijuuden. Toimiakseen
toivotusti, ihmiset tarvitsevat tiettyä vapautta ja hyvinvoinnin ”hyviä”, kuten liikkumisen vapaus, omatunnon vapaus, kyky ongelmanratkaisuun, fyysinen ja psyykkinen terveys ja riittävä tieto itsestä ja ympäröivästä maailmasta. Kun yleisesti hyväksytään, että
on olemassa eettinen pakko tunnustaa rikoksentekijän toimijuus ja moraalinen kytkeytyminen yhteiskunnan jäseneksi, siitä seuraa hoito- ja kuntoutusohjelmien kehittyminen
tämän asian huomioonottamisessa (Ward 2010, 42.)
Jotta ihmiset toimivat tehokkaasti ja toivotusti, perustarpeiden kohtaaminen on tärkeää.
Ihmiselle on luontaista suuntautua kohti tiettyjä tavoitteita. Näistä tavoitteista, eli
GLM:n mukaisten ”hyvien” joukosta on nostettu esiin 10 ensisijaista ”hyvää”. Näitä
ovat elämä, tieto, erinomaisuus työssä tai harrastuksessa, itsenäisyys, sisäinen rauha,
liittyminen, yhteisöllisyys, henkisyys, ilo ja luovuus. Näiden tavoittelun keinoihin pyritään panostamaan tässä mallissa (Ward 2010, 47-48.)
Kun rangaistus ja kuntoutus yhdistetään, voidaan ajatella riskienhallinnan helpottuvan.
Tällöin on kuitenkin olemassa riski, että tämä tapahtuu rikoksentekijän hyvinvoinnin
kustannuksella, koska kansalaisten suojelu rikoksentekijältä asettaa taakan tekijän harteille. Desistanssin näkökulmasta kuntouttaminen on sosiaalisen uudelleenintegroitumisen edistämistä. Kuntoutuksen kehykseen liitettynä tyydyttävä, täysi ja iloinen elämä
näyttelee merkittävää osaa (Ward 2010, 43-44.)
GLM:n keskeisenä ideana on ”practical reasoning” eli ”käytännöllinen perustelu”.
”Käytännöllinen perustelu” sisältää käsitykset arvokkuudesta ja yksilön päämäärien
kunnioittamisesta sekä ajatuksen siitä, kuinka yksilön päämäärät parhaiten voidaan toiminnassa saavuttaa. Se erottuu muista teoreettisista perusteluista toiminnan ohjaamisen
painotuksella uskomusten kehittämisen ja muotoilun sijasta. Tärkeää on siis läheinen
yhteys yksilön tavoitteisiin ja myöhempään toimintaan (Ward 2010, 41.)
Yhdyskuntapalvelun toiminta suoriutumisen parantamiseksi –tukitunnit (TSP-tunnit)
tulivat yhdyskuntapalvelun uudeksi tukevaksi toimintamuodoksi vuonna 2011. TSPtuntien vahvuudeksi voidaan ajatella se, että niiden sisältöjä ei ole määritelty yksityiskohtaisesti kuten ohjelmatyötä ja ne kuuluvat ikään kuin kategorisesti enemmän hyvien
käytäntöjen piiriin. Toisin sanoen tuntien suunnittelusta ja toteutuksesta ei ole haettu
käsikirjamaista toimintatapaa vaan ohjeistusten kautta ne on raamitettu säilyttäen työntekijän harkinnan ja ammattitaidon mukaiset ”vapaat kädet”. Sekä ohjelmatyössä että
hyvissä käytännöissä ja mielestämme näin ollen myös TSP-tuntien toteutuksessa suuntaviivoja on viime aikoina haettu myös edelle mainitusta ”Hyvän Elämän Mallista”.
Rangaistus voidaan lisäksi nähdä asiakkaiden tulkitsemana pysäyttäjänä, velvoitteena
tai mahdollistajana. Yhdyskuntapalvelu voidaan kokea esimerkiksi päihdehuollon mahdollistajana ja kuntoutusprosessina. Yhdyskuntapalvelu on koettu myös ”omaehtoisena”
kuntoutusprosessina ja se saattaa toimia siis motivoivana tekijänä. Yhdyskuntapalvelu
voidaan kokea myös koko perheen yhteisenä prosessina tai esimerkiksi muiden mielekkäiden asioiden mahdollistajana. Iso rooli on sillä, että yhdyskuntapalvelu pitää suorittajan pois vankilasta (Järvinen 2006, 80-83.)
Asiakkaiden työorientaatioita voidaan jakaa velvollisuusorientaatioon, kriisiorientaatioon ja muutosorientaatioon. Muutosorientaatiossa kuvataan asiakkaan toimintaa kohti
muutosta. Asiakas kokee hyötyvänsä yhteistyösuhteesta ja rangaistuksensa suorittami-
sesta suhteessa muutoksentekoonsa. Muutosorientaatiossa olevaa asiakasta kuvaa avoimuus omien asioidensa suhteen. Muutoksen lähtökohtana koetaan oma itse ja oma toiminta (Järvinen 2006, 88- 93.)
Tunteiden kanssa työskenteleminen on motivointi- ja muutostyön, kuten myös asiakaslähtöisen työn ydintä. Työskentely vahvistuu, kun asiakas kertoo työntekijälle tunteitaan, jotka liittyvät ongelmiin. Tämä puolestaan on sidoksissa luottamussuhteeseen,
johon peilautuu myös asiakkaan tilanteeseen vaikuttavia tärkeitä tekijöitä, jotka saattavat jäädä huomiotta, mikäli asiakas ei tuo niitä esiin. Mikäli luottamussuhdetta ei synny,
työskentely keskeytyy helpommin. Myönteisessä asiakassuhteessa asiakas voi luottaa
työntekijän auttamishaluun. Asiakassuhteesta voi muotoutua myös emotionaalisesti latautunut, jolloin kokemus välittämisestä on voimakas. Tässä tapauksessa työntekijästä
tulee asiakkaalle tärkeä ja merkityksellinen. Työntekijän tärkeä tehtävä onkin itse kyetä
tekemään arvio jokaisessa asiakassuhteessaan, pyrkiikö hän neutraaliin vai emotionaalisesti latautuneeseen suhteeseen. Neutraali ja asiallinen taso riittää auttamaan asiakasta.
Toisaalta se, mitä parempi suhde on, sitä vaikeampia asioita se kannattelee (Särkelä
2001, 35-61.)
Ammatilliselta mukavuusalueelta poistuminen voi edesauttaa avointa vuoropuhelua ja
yhteistyötä asiakkaiden kanssa. Asiakkaan osallistuminen on asiantuntijuutta ja ammatillista osaamista rikastuttavaa. Asiakkaiden kokemustiedon ja työntekijöiden ammatillisen osaamisen yhdistymistä kutsutaan jaetuksi toimijuudeksi. Tämä yhteinen jaettu toimijuus palvelee niin itse palveluprosessissa, palvelujen suunnittelemisessa ja kehittämisessä kuin yhteiskunnallisessa vaikuttamistyössäkin (Laitinen & Niskala 2014, 12.)
Yhdyskuntapalvelulakiin tuli voimaan vuoden 2011 alussa muutoksia. Niiden perusteella yhdyskuntapalvelusta voidaan suorittaa enintään 30 tuntia osallistumalla
Rikosseuraamuslaitoksen järjestämään tai hyväksymään toimintaan, jonka tarkoituksena
on vähentää tuomitun uusintarikollisuuden riskiä tai päihdeongelmia sekä lisätä
tuomitun edellytyksiä suorittaa yhdyskuntapalvelurangaistus (L 2015/8.)
Uuden lain myötä koettiin tärkeäksi ohjelmatyön lisäksi myös muunlainen tuki yhdyskuntapalvelun suorittamiseen nähden (L2015/8). Tämä muunlainen tuki on vapaamuotoisempaa kuin strukturoidut ohjelmat. Tällä tuella tarkoitettiin muun muassa suunnitelmallista ja arvioivaa työskentelyä esimerkiksi päihdeongelman suhteen, muutoskeskusteluja rikoksiin liittyen, motivointityöskentelyä, retkahdusten käsittelyä, intensiivisempää kontaktia työntekijään keskustelujen muodossa ja jopa toisten palveluntuottajien palvelujen hyödyntämistä, esimerkiksi A-klinikka ja sinne ohjaaminen.
Edellä mainituilla muutoksilla parannettiin edellytyksiä jo käytössä olevien ohjelmien ja
päihdeongelmien vähentämiseen tavoiteltujen toimien osalta. Tarkoituksena on myös
mahdollistaa uuden tyyppisiä toiminnan mahdollisuuksia eli tarjota puitteet kehittymiselle (Kuivajärvi & Lavikkala 2011.)
Asiakkaat itse eivät juuri käytä tuki-käsitettä ennen kuin elämänmuutos on jo pidempiaikainen. Tuki kulkee sanana vahvasti viranomaisten käyttämässä kielessä ja käsitteistössä (Järvinen 2006, 75.)
Yhdyskuntapalvelua on mahdollista suorittaa Rikosseuraamuslaitoksen järjestämässä tai
sen hyväksymässä toiminnassa, jonka tarkoituksena on lisätä tuomitun yhdyskuntapalvelun suorittamismahdollisuuksia sekä vähentää rikoksen uusimisriskiä ja päihdeongelmaa. Asiakkaasta tulee aina olla tehtynä tilannearvio, johon tukitoimien käyttö perustuu (Rikosseuraamuslaitoksen käsikirja 2014, 28-30.)
Rikosseuraamuslaitoksen ohjeistuksessa määritellään, että toimeenpanosta vastaava
valvoja suunnittelee ennalta työskentelytunnit tuomitun kanssa. Suunnitteluvaiheessa
selvitellään tuomitun tilannetta tai mietitään, mitä edellytyksiä toimeenpanon jatkami-
selle vaaditaan, jotta tuomitulla on mahdollisuus yhdyskuntapalvelusta suoriutua. Tärkeässä roolissa nähdään myös ohjeistuksen mukaan motivointi ja tukeminen. Laki määrittelee, että mahdollisuus tuntien käyttöön tulee olla rangaistuksen alussa tai sen kestäessä esimerkiksi päihteidenkäytön tai jonkun muun asian vaikeuttaessa suoriutumista
(Kuivajärvi & Lavikkala 2011.)
Mikäli tuomitun suoriutumisedellytyksissä havaitaan puutteita jo toimeenpanon alkuvaiheessa, tarkoituksenmukaisena nähdään palvelun aloittaminen tukitunneilla. Keskeisenä sisältönä tuodaan esiin tilanteen arviointi, toimeenpanosuunnitelman laatiminen ja
asiakkaan motivointi. Arviointiin on mahdollista käyttää Rikosseuraamuslaitoksen alkuarviointilomaketta. Arvioinnin tulokset ja suunnitelma tulee kirjata asiakastietojärjestelmään (Kuivajärvi & Lavikkala 2011.)
Yhdyskuntaseuraamustoimistojen asiakastietojärjestelmästä saadaan kerättyä erilaista
tilastotietoa. Seuraavassa tilastoja TSP-tunneista osana yhdyskuntapalvelua. Kyseisissä
tilastoissa tulee näkyväksi suunniteltujen ja toteutuneiden TSP-tuntien määrät toimistoittain sekä prosentuaalinen osuus yhdyskuntapalvelutunneista. Tilastot on otettu
19.11.2015 ja ne kertovat tilanteista vuodelta 2014 ja vuoden 2015 osalta marraskuuhun
TSP-tuntien osalta vaikuttaa tilastojen perusteella siltä, että suunniteltujen ja toteutuneiden tuntien suhde on sama kuin kaikissa yhdyskuntapalvelun palvelukerroissa. Toisin
sanoen TSP-tunnit eivät näytä peruuntuvan useammin tai harvemmin kuin muut yhdyskuntapalvelun tunnit. Tukituntien osuus yhdyskuntapalvelun suorituskerroista ei kuitenkaan ole suuri. Se vaihtelee toimipaikoittain 0,0% ja 1,2% välillä. Tutkimuksemme perusteella tunnit näyttäytyivät merkityksellisinä niitä toteuttaville työntekijöille. Tilastoiden perusteella voidaan kuitenkin todeta, että TSP-tuntien käyttö vaikuttaa vähäiseltä.
On mielenkiintoista nähdä, tuleeko tuntien käyttö jatkossa lisääntymään. Tilastoissa
näyttäytyy myös yhdyskuntapalvelutuomioiden määrän väheneminen ja siten myös
TSP-tuntien väheneminen.
(Rikosseuraamuslaitos)
YKP - toiminta suoriutumisen parantamiseksi 2014-2015
Pvkrt/v 2014
Toimeenpano/yks-tsto
Ykp toim.lkm
Pkrt lkm S h
Vh/Sh, %
tsp% /kaikki yht.
Helsingin yks-tsto
Hämeenlinnan yks-tsto
Joensuun yks-tsto
Jyväskylän yks-tsto
Kouvolan yks-tsto
Kuopion yks-tsto
Lahden yks-tsto
Mikkelin yks-tsto
Oulun yks-tsto
Porin yks-tsto
Rovaniemen yks-tsto
Tampereen yks-tsto
Turun yks-tsto
Uudenmaan yks-tsto
Vaasan yks-tsto
Pvkrt/v 2015
Pkrt/v=Palvelukertapvm/vuosi
Hlö = Henkilötunnus
Ykp toim.lkm = Ykp toimeenpano lkm
Pkrt lkm = Palvelukerta lkm
S h = Suunnitellut tunnit
V h = Varmennetut tunnit
Vh/Sh,% = Varmennetut per suunnitellut, %
tsp% /kaikki yht.=tsp varmennetut, osuus kaikista (%)
TALUKKO 2: Rikosseuraamuslaitoksen tilasto 2 (Rikosseuraamuslaitos)
YKP palvelukerrat 2014-2015
Pkrt/v
Vh/Sh,%
TUTKIMUSTEHTÄVÄ JA SEN TOTEUTUS
Opinnäytetyömme tarkoituksena on avata yhdyskuntapalvelun toiminta suoriutumisen
parantamiseksi (TSP) käsitettä rikosseuraamustyöntekijöiden näkökulmasta käsin.
Työskentelemme molemmat yhdyskuntaseuraamustoimistossa ja käsiteltävä aihe kuuluu myös omaan toimenkuvaamme. Emme kuitenkaan itse osallistuneet tutkimukseen
vaan omat kokemuksemme tulevat näkyviksi lähinnä opinnäytetyön pohdintaosuuksissa. Rajasimme oman osallistumisemme myös siksi, että objektiivisuus olisi mahdollisimman konkreettista ja omat henkilökohtaiset mielipiteemme eivät vaikuttaisi tutkimustuloksiin.
Kiinnostuksen kohteenamme oli erityisesti se, miten TPS-tukitunnit olivat löytäneet
paikkansa yhdyskuntapalvelun osana ja erosiko niiden toteutus vastaajien kesken vai
olisivatko vastaukset samankaltaisia työkokemuksesta ja rikosseuraamusalueesta riippumatta.
Aivoriihityöskentelymenetelmän perusteella lähdimme itse tuottamaan mielikuvia TSPtunneista omiin kokemuksiimme, lakiin ja ohjeistuksiin pohjaten. Lisäksi ennen opinnäytetyön kyselyn teettämistä olimme keskustelleet aiheesta toimistollamme ja sitä
kautta myös alustavasti kartoittaneet erilaisia mielipiteitä ja ajatuksia tunteihin liittyen.
Keskeisinä elementteinä tunneista puhuttaessa nousivat esiin tuki asiakkaalle, kohtaaminen, keskustelu, mahdollisuus paneutua ja toisaalta tulla kuulluksi, yksilöllisyys, räätälöity palvelu, vaikuttaminen, vapaaehtoisuus, suunnitelmallisuus, tilanteen selvittäminen, ratkaisujen löytäminen ja etsiminen ja ohjelmatyön kartoitus.
Opinnäytetyössämme koostamme kahdentoista rikosseuraamustyöntekijän vastausten
perusteella palautteen ja kehitysehdotuksia TSP-tukituntien suhteen. Lisäksi nostamme
esiin työntekijöiden näkökulmasta hyvin toimivia ja työskentelyä tukevia rakenteita ja
mahdollisuuksia. Opinnäytetyön tavoitteena on tehdä näkyväksi tämän hetken tilanne
TSP-tuntien käytöstä, jotta toiminta voisi yhdenmukaistua ja lisääntyä hyväksi havaittujen käytäntöjen osalta.
Tutkimustehtävämme on tarkastella yhdyskuntapalvelun TSP-toimintamallin käyttöä ja
sen kehityshaasteita rikosseuraamustyöntekijöiden näkökulmasta käsin eli tuoda esiin
tilanteita, sisältöjä, vaiheita ja kehitysehdotuksia tämän suhteellisen uuden toimintamallin käytöstä.
1. Miten toiminta suoriutumisen parantamiseksi (TSP) työmenetelmää käytetään?
2. Miten toiminta suoriutumisen parantamiseksi (TSP) työmenetelmää tulisi kehittää?
Tutkimusmenetelmät ja tutkimusaineisto
Tutkimuksemme on kvalitatiivinen eli laadullinen tutkimus. Halusimme selvittää juuri
TSP–tukituntien parissa työskentelevien rikosseuraamustyöntekijöiden toiminnalle antamiaan merkityksiä. Näitä merkitysrakenteita ja tutkittavaan asiaan liittyviä syyseuraussuhteita selvitettäessä laadullinen tutkimusote on todettu sopivaksi (Metsämuuronen 2000, 14.)
Laadullisessa tutkimuksessa usein keskitytään varsin pieneen määrään tapauksia ja niitä
pyritään analysoimaan mahdollisimman perusteellisesti. Tieteellisyyden kriteerinä aineistoa ajatellen ei pidetäkään määrä vaan laatua. Harkinnanvaraisen otannan sijaan
puhutaan myös harkinnanvaraisesta näytteestä, joka eroaa tilastollisista otantamenetelmistä (Eskola & Suoranta 2005, 18.)
Vaihtoehtona oli tehdä kvantitatiivinen tutkimus, jolloin olisimme kartoittaneet valtakunnallisesti kolmen rikosseuraamusalueen eri toimistojen työntekijöiden mielipiteitä.
Kvalitatiivisen tutkimuksen valitseminen ei ollut yksiselitteisen helppo vaihtoehto, sillä
oli monia asioita, jotka puhuivat määrällisen tutkimuksen puolesta. Aihetta ei ole aiemmin tutkittu ja olisi ollut mielekästä kartoittaa eri toimistojen käytäntöjä määrällisesti
ja vertailla myös niitä keskenään. Päädyimme kuitenkin laadullisen tutkimuksen tekemiseen, koska halusimme keskittyä tutkimaan ja analysoimaan tarkemmin 12 TSP –
tukitunteja käyttävän rikosseuraamustyöntekijän vastauksia ja saada heidän kokemuksensa esiin. Vastaajiksi valitsimme TSP–tukitunteja työssään käyttäviä tuntemiamme
rikosseuraamustyöntekijöitä eri toimistoista kaikilta kolmelta eri rikosseuraamusalueelta. Kysymyksistä kaksi oli kartoittavaa ja neljä avointa TSP-tukitunteja koskevaa kysymystä.
Laadimme sähköisen kyselylomakkeen (LIITE 1), jota testasimme huhtikuussa 2015
kolmella rikosseuraamustyöntekijällä, joilla kaikilla on kokemusta yhdyskuntapalvelun
TSP-tukituntien käytöstä. Lisäksi heidän työkokemuksensa pituudessa oli selkeästi
vaihtelua. Vastaajilta pyysimme palautetta lomakkeen toimivuudesta ja ymmärrettävyydestä. Pyysimme koevastaajilta myös arvion vastaamiseen kuluneesta ajasta sekä mahdolliset kehitysehdotukset lomakkeen tai sen ohjeistuksen suhteen. Kaikki koevastaajamme olivat tyytyväisiä lomakkeeseen ja kokivat sen tarkoituksenmukaisena.
Tutkimusaineistomme analyysimenetelmänä käytimme aineistolähtöistä sisällön analyysiä. Pohtiessamme eri vaihtoehtoja, päädyimme käsittelemään aineistoa tyypitellen
Tyypittely voidaan nähdä perinteisen teemoittelun ohella vaihtoehtona. Aineisto esitetään tällöin yhdistettyjen tyyppien tai eräänlaisten mallien kautta. Aineisto ryhmitellään
tyypeiksi samankaltaisuuksia etsimällä ja se edellyttää saadun tiedon eli vastauksista
esiin nousevan tarinajoukon jäsentämistä, kuten teemoittelukin. Tyyppien päämääränä
on kuvata aineistoa laajasti, mielenkiintoisesti ja taloudellisesti (Eskola & Suoranta
2005, 181.)
Kyselymme kysymykset oli asetettu neljän eri teeman mukaan. Nämä teemat olivat tilanne, jossa TSP-tunteja on käyttänyt, vaihe, missä yhdyskuntapalvelun vaiheessa tunteja on käyttänyt, sisältö, millaista sisältöä tunneilla on ollut ja kehittäminen, miten TSPtunteja tulisi kehittää. Saaduista vastauksista lähdimme muodostamaan erilaisia tyyppejä, jotka kuvasivat sitä, millaisin tavoin rikosseuraamustyöntekijät olivat käyttäneet yhdyskuntapalvelun TSP–tunteja ja miten tunnit oli koettu.
Kolme vaihetta, redusointi, klusterointi ja abstrahointi eli aineiston pelkistäminen, ryhmittely ja teoreettisten käsitteiden luominen, toimivat pohjana aineistolähtöisessä sisällön analyysissa (Tuomi & Sarajärvi, 2002, 110- 115.) Tämä sopii tyypittelyyn erinomaisesti. Toisaalta saumattomasti voidaan myös määritellä laadullisen aineiston analyysin koostuvan kahdesta vaiheesta, jotka ovat havaintojen pelkistäminen ja arvoitusten ratkaiseminen. Kyseinen erottelu vaatii analyyttista lähestymistapaa, jolloin analyyttisuus ja kvalitatiivisen aineiston analyysi kytkeytyvät aina yhteen (Alasuutari 2011,
Aineiston pelkistäminen tapahtui tutkimuksemme kannalta epäoleellisten tietojen poistamisella ja tutkimuskysymyksiämme vastaavan materiaalin etsimisellä. Tyypittelyprosessi eteni seuraavasti. Tulostimme kyselyjen vastaukset paperille ja lähdimme alleviivausmenetelmää käyttäen merkkaamaan kysymysten vastauksista merkityksellisiä asioita kysymyksittäin. Alleviivasimme erivärisillä kynillä kunkin kysymyksen vastaukset ja
kuvaavat ilmaisut. Alleviivauksen jälkeen asiat kirjoitettiin tarralapuille ja laput ryhmiteltiin samankaltaisuuksien, yhdistävien asioiden ja toistuvuuden perusteella niitä kuvaaviksi työntekijän menettelytapatyypeiksi.
Lomakkeen testauksen jälkeen valitsimme kaikilta kolmelta rikosseuraamusalueelta eri
yhdyskuntaseuraamustoimistoista tuntemiamme rikosseuraamustyöntekijöitä, joiden
työkokemusaika rikosseuraamusalalla erosi toisistaan. Kriteerinä määrittelimme kahdentoista vastaajan harkinnanvaraisen otoksen. Ennen lomakkeen lähettämistä olimme
yhteydessä valitsemiimme henkilöihin ja kerroimme opinnäytetyöstämme sekä kartoitimme mahdollisuuden vastata kyselyyn. Tätä kautta kyselyymme ohjautuivat vastaamaan toimistojen sisältä henkilöt, jotka työskentelivät TSP–tukituntien parissa. Yhteydenottojen kautta muutama vastaaja vielä tarkentui ja täsmentyi kyselyn optimaaliseen
joukkoon kuuluvaksi.
Kyselylomake oli avoinna valituille vastaajille 3.4.2015 - 24.4.2015 välisen ajan. Vastauksia saimme yhteensä 12 kappaletta. Vastaajat työskentelivät Etelä-Suomen rikosseuraamusalueella, Länsi-Suomen rikosseuraamusalueella ja Itä- ja Pohjois-Suomen
rikosseuraamusalueella. Vastauksia tuli joka alueelta, yhdeltä alueelta kolme (3) kappaletta, toiselta neljä (4) kappaletta ja kolmannelta viisi (5) kappaletta. Vastaajista 33 prosentilla oli yli 15 vuoden työkokemus rikosseuraamusalalta ja 25 prosentilla työkokemusta rikosseuraamusalalta oli 10-15 vuotta. Myös 5-10 vuoden työkokemus rikosseuraamusalalta oli 25 prosentilla ja vastaajista alle viiden (5) vuoden työkokemus oli 17
Kohderyhmä ja käyttötilanne
TSP-tukituntien tarkoitus on vähentää tuomitun uusintarikollisuuden riskiä tai päihdeongelmia sekä lisätä tuomitun edellytyksiä suorittaa yhdyskuntapalvelurangaistus kokonaisuudessaan (L 2015/8.)
Yhdyskuntapalvelun TSP–tukituntien kohderyhmänä ovat yhdyskuntapalvelua suorittavat asiakkaan. Työntekijät arvioivat yhdessä asiakkaan kanssa työskentelyn tavoitteita ja
tarpeellisuutta. Osa asiakkaista valikoituu yksilöllisesti rikosseuraamustyöntekijän arvi-
on pohjalta ja tällöin kohderyhmänä ovat erityisesti asiakkaat, jotka hyötyvät intensiivisemmästä tuesta. Tukitunnit edellyttävät aina suunnitelman tekemistä.
Ensimmäisessä avoimessa kysymyksessä nostettiin esiin tilanteet, joissa vastaajat, eli 12
rikosseuraamustyöntekijää, olivat käyttäneet TSP–tukitunteja. Vastauksissa painottui
selvästi eniten päihdekeskustelutilanteet, sisältäen myös retkahdustilanteet ja korvaushoitoon liittyvät kysymykset. Seuraavaksi eniten tukitunteja oli käytetty palveluehtojen
rikkomistilanteissa, kun suorittajalla on selvästi tuen tarve ja suoritusvaikeuksia. Kyseiset tilanteet limittyivät osittain myös toisiinsa. Vastauksissa painottuivat myös asiakkaan elämäntilanteen haasteet ja muutoin haastava tilanne sekä tuen antaminen ja sitä
kautta toimeenpanon aloittamisen suunnittelu ja sen merkitys.
Tunneilla vaikuttaa kyselyn vastausten perusteella olevan tilaus, paikka ja merkitys
myös yhteisen työskentelyn, arvioinnin ja suunnittelun suhteen. Tilannekysymyksen
kohdalla esiin nousikin juuri yhdyskuntapalvelun kulkuun ja sisällön huolelliseen ja
yksilölliseen suunnitteluun liittyviä asioita. Vastaajat kirjoittivat motivaation kartoittamisesta, terveydentilan, kulttuurin ja menneisyyden vaikutusten käsittelystä työpalvelun
aloittamisen ollessa haastavaa tai mahdotonta, elämäntilanteen selvittelystä, kuntoutuksesta tai sairauslomalta palaamisen yhteydessä tehtävästä suunnittelutyöstä ja yhtäkkisiin kriisitilanteisiin vastaamisesta, esimerkkinä asunnottomaksi jääminen. Tunnit koettiin osittain myös muutostyöskentelyn mahdollistajina epävakaissa elämäntilanteissa ja
joidenkin vastausten perusteella tunneista oli tullut vastaajan mukaan jopa enemmän
Tilannetta käsiteltäessä nousi myös esiin alku- ja loppukeskustelut sekä väliarviointitilanteet yhdessä asiakkaan kanssa. Viimeisen tunnin yhteenveto ja yhdyskuntapalvelun
kokoaminen nähtiin merkitykselliseksi.
TSP–tukitunteja on käytetty myös asiakkaasta riippumattomista seikoista. Näistä esimerkkinä ovat muun muassa huono palvelupaikkatilanne tai vaikea asuinalue. Asiakkaan sijoittaminen saattaa olla haastavaa myös esimerkiksi asiakkaan rikosnimikkeestä
johtuen, jolloin tuntien merkitys on nähty myös Rikosseuraamuslaitoksen arvojen mukaisena kiinnipitävänä toimintana, ennen työpalvelupaikan löytymistä.
TAULUKKO 3. TSP-tuntien käyttö asiakkaasta riippumattomista tekijöistä
TSP-tuntien
Aineistoon pohjautuvat ilmaisut
palvelun vai- käyttötilanne
Palvelupaikoista
”… jos asiakas on ollut hankalasti sijoitet-
riippuvat tekijät
tava rikoksesta (rikosnimike) johtuen…”
”… jos asiakas on asunut alueella, missä
huono palvelupaikkatilanne.”
”… asiakkaan kulttuuritausta vaikuttaa
paikan löytymiseen…”
Rikosseuraamuslaitoksella on käytössä erilaisia ohjelmia, jotka aikataulutetaan omina
kokonaisuuksinaan yhdyskuntapalveluun, mikäli ohjelma sisällytetään osaksi yhdyskuntapalvelua. Kaikki ohjelmat eivät kuitenkaan ole akkreditoituja. Tällöin käytetään termiä hyvä käytäntö. Ala kehittyy jatkuvasti ja työskentelyyn tulee koko ajan uusia hyviä
käytäntöjä. Toiminta suoriutumisen parantamiseksi on mahdollistanut vastausten perusteella myös kyseisten uusien, työn kehittymiselle tärkeiden asioiden liittämisen osaksi
yhdyskuntapalvelua. Tunteja on käytetty muun muassa Lapset puheeksi –menetelmän
hyödyntämiseksi.
TSP–tunteja on käytetty yhdyskuntapalvelun kaikissa vaiheissa. Tämä kuitenkin vaihteli
vastausten perusteella jonkin verran. Erityisesti esille nousivat kuitenkin aloitusvaihe,
jolloin kaikki vastaajamme olivat käyttäneet TSP–tunteja. Tunteja käytetään paljon
myös palvelun keskellä palveluehtojen rikkomisen yhteydessä, lisäksi interventiona
missä tahansa yhdyskuntapalvelun kohdassa, kun se nähdään tarpeelliseksi.
Tuntien liikkumavara ja vapaus antavat työntekijän arvioinnille ja ammattitaidolle mahdollisuuksia ja tuntien aikatauluttaminen perustellaan usein erityisen tuen tarpeelle.
Vastauksista ilmenee, että jos haasteet suoriutumisessa ovat esillä jo yhdyskuntapalvelun alkaessa, yhdyskuntapalvelu usein aloitetaan TSP–tunneilla ja niiden mahdollistamalla tuella sitä viedään myös systemaattisesti eteenpäin, eli pyritään tuntien nimen
mukaisesti parantamaan yhdyskuntapalvelun suorittajan mahdollisuuksia ikään kuin
coachaamalla häntä myös yhdyskuntapalvelun aikana.
Loppuvaiheessa tunteja on käytetty asiakkaan jatkon suunnitteluun ja polutukseen, keskeisessä asemassa ovat olleet myös palveluohjaus ja tukitoimet. Vastauksissa oli eniten
hajontaa loppuvaiheen TSP–tuntien käytön suhteen. Osa ei juurikaan käyttänyt tukitunteja loppuvaiheessa ja osa koki loppuvaiheen luontevaksi tuntien käytölle.
TSP–tukitunnit edellyttävät työskentelysuunnitelmaa, jossa määritellään ja kirjataan
ylös tavoitteita ja keinoja. Sitouttamisen ja sitoutumisen merkityksellisyys näkyy muun
muassa suunnitelman allekirjoittamisena niin työntekijän kuin asiakkaan toimesta. Tavoitteet ja keinot tehdään yhdessä asiakkaan kanssa sosiaalisen selviytymisen, elämänhallinnan parantamisen ja erityisesti uusimisriskin näkökulmasta.
TSP-tunteja on koeluontoisesti toteutettu esimerkiksi A-klinikalla suunnitellusti. Tämä
uusi tuntien toimintamallien kehittäminen on keskushallinnon valvomaa ja se dokumentoidaan asiakastietojärjestelmään.
Ylipäätään toiminta suoriutumisen parantamiseksi edellyttää dokumentointia ja uuden
täsmennetyn rangaistusajan suunnitelman tekemistä. Toiminnassa pyritään läpinäkyvään ja konkreettiseen alku-, väli- ja loppuarviointiin.
Toiminta suoriutumisen parantamiseksi on muotoutunut asiakaslähtöisestikin, muun
muassa tapaamisten intensiivisyyden määrittely tarvetta vastaavaksi, esimerkiksi keston
ja tiheyden osalta lain ja ohjeistusten sallimissa puitteissa. Toiminta on myös vapaaehtoista ja asiakkaalla on mahdollisuus keskeyttää se koska tahansa ilman seuraamuksia.
Tämä antaa toiminnalle omanlaisensa luonteen. Aiemmin yhdyskuntapalvelua suoritettaessa vain ohjelmatyöskentelyyn on liitetty vapaaehtoisuuden käsite.
TSP-tuntien sisältö on vahvasti sidoksissa asiakkaan tilanteeseen. Vastaajat painottivat
asiakaslähtöisyyttä ja rikoksettomaan elämään tukemista, uusintarikollisuuden ehkäisyä.
Tavoitteet kulkevat rinta rinnan sekä Rikosseuraamuslaitoksen että asiakaslähtöisyyden
kanssa. Sisältöjen keskeinen osa on toimeenpanon ja tukitoimien suunnittelu. Tämä pitää sisällään tukitoimien tarpeen selvittämisen, niiden pohtimista yhdessä asiakkaan
kanssa sekä motivaation kartoittamista ja suunnitelman tekoa ja siihen sitouttamista.
Vastaajat painottivat konkretiaa suunnittelussa ja suunnitelmissa.
Alkuvaiheessa TSP-tuntien käyttötilanne liittyi joko kokonaistilanteen kartoittamiseen
tai toimeenpanon suunnitteluun. TSP–tunneilla tehdään myös paljon arviointia; alkuarviointia, väliarviointia, loppuarviointia ja yhteistä yhteenvetoa. Arvioinnin kohteena
vastaajat nostivat esiin erityisesti päihteet, motivaation ja työskentelyn.
”Asiakkaan elämäntilanteen syvällisempään kartoittamiseen ja siten tukitoimien miettimiseen…”
”… on ollut syytä kartoittaa tuen tarve, asenteet ja motivaatio suoriutumiseen ja elämäntilanteen hallintaan.”
Eniten TSP-tuntien sisältöä koskevaan kysymykseen vastaukset painottuivat päihdekeskusteluihin ja elämäntilanteen kartoitukseen. Päihteidenkäyttö on teemana hyvin keskeinen. Yhdyskuntapalvelun keskivaiheessa palveluehtojen rikkominen ja päihteidenkäytön sekä elämäntilanteen haasteet nousivat esiin selkeinä TSP-tuntien käyttötilanteina. Yhdyskuntapalvelun suorittaminen perustuu lakiin ja sen säännöt, määräykset ja
ehdot on tarkoin määritelty yhdyskuntapalvelun täsmennetyssä rangaistusajan suunnitelmassa (L 2015/8). Palveluehtojen rikkominen näyttäytyi tutkimusaineistossamme
usein asiakkaan tilanteen kriisiytymisenä ja päihdeongelman haasteina.
”… olen käyttänyt tukitunteja silloin, kun palvelussa on tapahtunut rikkomus tai suorittajalla on tullut retkahdus päihteisiin.”
”…juuri aloitettu korvaushoito, jotta lääkitys ja tilanne tasaantuu”
”… jos asiakkaan elämäntilanne on muuttunut yllättäen… esim. asunnottomuus…”
Toimeenpanon loppuun sijoittuvilla tunneilla yhteenveto ja palautteenanto konkretisoituvat. Voimaannuttaminen ja positiivisuus nähdään tärkeänä. Yhteinen arviointi ja
muistelutyöskentely nostavat esiin toimeenpanon kulkua ja sen sujuvuuden lisäksi myös
mahdollisia kipukohtia ja haasteita. Näissä tilanteissa kertyy myös asiakaspalautetta
Rikosseuraamuslaitokselle.
sijoittuvilla
tukitunneilla tehdään myös palveluohjausta ja polutusta eteenpäin, luodaan jatkumoita
tarvittavien tukitoimien piiriin. Menneen kokoamisen lisäksi tulevaisuuden pohtiminen
kuuluu myös loppupalvelun TSP-tukituntien sisältöön.
”…ollaan saatettu sopia, että viimeinen tunti pidetään tukituntina…voitu yhdessä miettiä/muistella tp:n kulkua jne.”
”…pohdimme polutusta eteenpäin oikeiden palveluiden piiriin.”
Rikoskeskusteluita käydään ja tuntien sisältö on sidottu suunnitelmalliseen työskentelyyn, eli myös rikoskeskusteluilla on määriteltyjä tavoitteita ja keinoja, ei vain uusintarikollisuuden ehkäiseminen. Erityisesti esimerkiksi asiakkaan syyllistyessä uuteen rikokseen toimeenpanon aikana ja toimeenpanon silti jatkuessa, on koettu tärkeäksi palata
rikokseen liittyvän käyttäytymisen äärelle. Myös palvelupaikalta nouseva huoli tai muu
seikka, josta voidaan päätellä, että huoli herää, toimii laukaisevana tekijänä tuntien aikatauluttamiselle.
”… olen käynyt tuntien yhteydessä rikoskeskuskeskusteluja.”
”... palvelupaikkakäynnin yhteydessä on tullut esiin jokin seikka...”
TSP-tunnit pitävät vahvasti sisällään tuen ja ohjauksen elementtejä, neuvontaa ja vapaata keskustelua lisäkartoituksen tiimoilta. Teemoina esiin voivat nousta esimerkiksi työl-
listymiseen ja opiskeluun liittyvät asiat, taloudellinen tilanne ja velka-asiat, ihmissuhteet, ajattelu ja käyttäytyminen, terveydentila ja niin edelleen. Tästä voisikin päätellä,
että asiakastietojärjestelmän työskentelyosio ohjaa toimintaa TSP–tunneilla. Toisaalta
voidaan myös tehdä tulkinta, että työskentelylomakkeen teemat ovat onnistuneita, koska
työstä nousee juuri lomakkeen keskeisiä teemoja.
Elämänhallintaa painotetaan tuntien sisällöllisessä puolessa muun muassa keskusteluina
jaksamisesta, silloin kun kyse ei ole suoraan päihteistä. Toimeenpanon suorittamisen
mahdollistavien tekijöiden kartoitus nähtiin tärkeänä. Tärkeänä nähtiin myös riskien
tunnistaminen ja keinojen kartoittaminen niiden ehkäisyä ajatellen. Motivaation ja vahvuuksien etsiminen ja löytäminen sekä käytännön toimet ja asian konkretisoiminen asiakkaalle välittyivät vastauksista vahvasti.
”…mikäli näyttää siltä, että asiakas kaipaa elämänhallintaansa tueksi tukitunteja.”
Toimeenpanon suunnittelu koettiin tärkeänä, erityisesti silloin kun asiakkaan arvioitiin
tarvitsevan ja hyötyvän tukitoimista palvelun aikana ja yhdyskuntapalvelusta suoriutumisen haasteet näyttäytyivät keskivertoa isommilta.
”…aloituksessa suunniteltu toimeenpanon aloitusta, käyty palvelupaikkoja läpi, mahdollisia liitettäviä tukitoimia ja ylipäätään…suorittamisen mahdollistavia tekijöitä.”
TSP–tuntien sisältö koostuu myös vahvasti yhdyskuntaseuraamustoimistoissa tehtävän
työn peruselementeistä. Motivointi ja muutosprosessin konkreettinen tarkastelu, arvo- ja
asennekeskustelut sekä muutostyöskentely näkyvät vastauksissa ja TSP–tuntien sisällöissä. Ne on myös mainittu erikseen termeinä ja lauseina ja niitä on avattu vastauksissa.
Myös ohjelmatyöhön motivointiin ja hyviin käytäntöihin, kuten Lapset puheeksi –
menetelmään on käytetty TSP–tunteja.
”… muutosprosessin konkreettinen tarkastelu, asenne- ja arvokeskustelut”
”... Lapset puheeksi keskustelua varten.”
Aineiston vastausten perusteella missä tahansa yhdyskuntapalvelun suorittamisen vaiheessa TSP-tunteja oli käytetty muutostyöskentelyn mahdollistamiseen, ohjelmatyön ja
hyvien käytäntöjen pohjana, interventiona ja vaihtoehtona. Muutostyöskentelyn mahdollistamisella tarkoitettiin sitä, että työpalvelun lisäksi asiakkaalla ja työntekijällä oli
tuntien puitteissa mahdollisuus pysähtyä yhdessä esimerkiksi arvo- ja asennekeskustelun pariin. Ohjelmatyön ja hyvien käytäntöjen pohjana tunnit toimivat motivaation arvioimisessa ja ohjelman tai hyvän käytännön ja asiakkaan tarpeen vastaavuuden yhteyden
selvittämisessä. Interventiolla tarkoitettiin tuen antamista vaikeassa elämäntilanteessa,
haastavan tilanteen väliintuloa. Vaihtoehtona TSP-tunteja oli käytetty silloin, kun asiakas ei ollut motivoitunut esimerkiksi kunnan tarjoamiin ja ylläpitämiin palveluihin.
”… hyvä tilaisuus paneutua muutostyöskentelyyn ja asenneilmapiiriin…”
”…interventiona missä tahansa kohtaa palvelua”
”…jos asiakas ei motivoidu A-klinikan tuen piiriin vaikka tarve on olemassa…”
TAULUKKO 4. TSP–tuntien käyttö asiakassidonnaisten tekijöiden perusteella
Yhdyskun-
TSP-tuntien käyttötilanne ja sisältö
tapalvelun
Toimeenpanon suun-
Palveluehtojen
Jatko-suunnitelmat,
polutus ja Risen
Ohjelmatyön ja hyvi- Vaihtoehtona Interventiona
en käytäntöjen
mahdollista-
Vahvana elementtinä on se, että toiminta suoriutumisen parantamiseksi on kiistatta luonut yhdyskuntapalveluun uudenlaisen toiminta- ja työskentelymallin, joka näkyy myös
kyselymme vastauksissa. Se selkeästi lähentää asiakkaan ja työntekijän suhdetta. Vastaajat tuovat esiin kiinnipitämisen termin ja myös asiakaskontaktin syventyminen mainitaan. Vastaajajoukon ollessa pieni, ei yleistyksiä voida työn pohjalta tehdä, mutta näyttäytyi siltä, että tuen näkökulma painottui työkokemuksen lisääntyessä. Tunnit lähentävät myös yhdyskuntapalvelun ja perinteisen ehdonalaisvalvontatyöskentelyn menetelmiä. Tällöin luodaan myös intensiivisempiä luottamussuhteita.
Kyselyiden perusteella vaikuttaa siltä, että tunnit ovat löytäneet paikkansa yhdyskuntapalvelussa monipuolisesti ja joustavasti. Ne koetaan vahvasti toimivana tukitoimena ja
niillä on myös kiinnipitävä vaikutus suhteessa asiakkaan ja työntekijän työskentelyyn ja
vuorovaikutussuhteeseen.
Tutkimusaineistomme on ryhmitelty tyypeiksi, eli ryhmiksi samankaltaisia tarinoita.
Tyyppien tarkoituksena on tiivistää ja tyypillistää ja niistä käy ilmi asioita, joita yksittäisistä vastauksista ei ole luettavissa. Laadullisten vastausten teemoittelun jälkeen voidaan analyysiä jatkaa pitemmälle rakentamalla tyyppejä. Tyypittelyssä teemat sisältyvät
tyyppeihin ja tyypit on luotu teemojen pohjalta. Liike on kaksisuuntainen. Tyypittelyssä
etsitään myös eroavaisuuksia ja tästä johtuen samanlaisuudet ovat jäsentyneet rikkaammin. Tyypittelyä voidaan luonnehtia myös eräänlaiseksi koontien koonniksi, jossa aineistoa työstämällä on tehty perusteellinen tiivistäminen (Eskola & Suoranta 2005,
Tyypittely tapahtui ryhmittelemällä samankaltaisuuksia, teemoja yhdistäviä asioita ja
toistuvuutta. Lisäksi etsimme erilaisuuksia. Niiden perusteella löytyivät menettelytapatyypit, joita työntekijät käyttivät. Nämä tyyppikuvaukset kuvaavat siis työntekijöiden
erilaisia asiakastyön tapoja ja niiden käyttäminen on sidoksissa myös työntekijän persoonaan.
Abstrahoinnissa nousi esiin vaikuttavuuden lisääminen vuorovaikutussuhteen näkökulmasta, ratkaisukeskeisyys, arviointityöskentely ja verkostotyö sekä palveluohjaus.
Tältä pohjalta olemme koostaneet vastauksista yleiset tyypit, jotka ovat vaikuttavuus- ja
vuorovaikutustyppi, ratkaisukeskeinen tyyppi, arvioiva ja suunnitteleva tyyppi sekä
verkostoituva tyyppi. Kyselyymme vastanneet työntekijät vaihtelivat tyyppejä ja käyttivät suurimmaksi osaksi sujuvasti kaikkia näitä eri tyyppejä käyttäessään TSP–
tukitunteja työvälineenä ja työmuotona yhdyskuntapalvelun toimeenpanoja täytäntöönpannessaan.
Vaikuttavuus- ja vuorovaikutustyyppi
Tässä tyypissä painottuu vahvasti elämänhallinnan ja uusimisriskin teemat. Tunnit nähdään tässä tyypissä tarkoitukseltaan laajempina kuin vain suoriutumista tukevina. Muutosprosessi ja sen konkreettinen tarkastelu, asenne - ja arvokeskustelut sekä motivointi
leimaavat tätä kiinnipitävän työotteen tyyppiä. Asiakkaasta pyritään pitämään kiinni eri
teemojen kautta ja työskentelyssä keskitytään asiakkaan voimavaroihin ja voimaannuttamiseen. Tähän tyyppiin liittyy kiinteästi myös TSP-tuntien kehittäminen ja uusien
toimintatapojen ja –muotojen etsiminen. Esimerkkinä tästä voisi mainita Lapset puheeksi- menetelmän käytön ja tyytyväisyys tuntien sisältöjen strukturoimattomaan muotoon. Tässä tyypissä painotetaan myös vapaata keskustelua, ohjausta ja neuvontaa ja
kehitysehdotuksissa oli nimettynä muun muassa TSP-tukituntien nimen muuttaminen
esimerkiksi tuki- ja ohjaustunneiksi.
Vaikuttavuus- ja vuorovaikutustyypissä on nähtävissä yhdyskuntaseuraamustyön eetos.
Kriminaalihuoltoyhdistys uudisti aikanaan toiminta-ajatuksensa vuonna 1992. Toiminta
ajatuksen keskeiseksi sisällöksi nousivat uusintarikollisuuden ja rikollisuutta aiheuttavan syrjäytymisen ehkäiseminen ja vähentäminen. Oikeudenmukaisuus, inhimillisyys ja
turvallisuuden edistäminen yhteiskunnassa nousivat toiminnan tavoitteiksi. Samaan aikaan alkoi yhdyskuntaseuraamusten toimeenpanotyö. Toiminta-ajatus ja tämä uusi toimeenpanotyö toi yhdistystä lähemmäksi muita viranomaistahoja. Kriminaalihuoltoyhdistyksestä tuli Kriminaalihuoltolaitos ja vuonna 1998 valmistui yhteinen periaateohjelma Kriminaalihuoltolaitokselle ja Vankeinhoidolle. Yhteiset päätavoitteet periaateohjelmassa olivat ” yhteiskunnan turvallisuuden edistäminen pitämällä yllä laillista ja turvallista seuraamusjärjestelmää” ja ”myötävaikuttamalla uusintarikollisuuden vähentämiseen ja rikollisuutta ylläpitävän syrjäytymiskehityksen katkaisemiseen”. Tuloksellisuus, yksilöllisyys ja yksilön vastuullisuus, ammatillisuus, yhteistyö, ja hyvä hallinto
nimettiin ohjelman periaatteiksi. Tavoitteiden saavuttamiseen nähden tärkeitä olivat
tuomitun tukeminen ja motivoiminen rikoksettomaan elämään ja asetettujen rajojen
noudattamisen valvominen sekä yhteiskuntaan vaikuttaminen (Linderborg, Suonio &
Lassila 2014, 63.)
Sosiaalihuollon yleinen palveluperiaate on näkynyt jo Kriminaalihuoltoyhdistyksen
aikana, jolloin yhdistyksessä tehtävä työ paikantui sosiaalityön erityismuodoksi. Työn
kohteista alettiin puhua asiakkaana. Kontrollin ja pakon nähtiin heikentävän vuorovaikutusta ja asiakassuhteen rakentamisessa näitä pyrittiin välttämään. Keskeisenä nähtiin
itse asiakkaiden itsenäisen selviytymisen tukeminen. Myöhemmin 90-luvulla uusintarikollisuutta ja rikollisuutta ylläpitävää syrjäytymistä pyrittiin vähentämään yhteiskunnan
turvallisuuden edistämiseksi. 2000 -luvulla työn eetoksessa näkyvät turvallisuus, nopeus, oikeudenmukaisuus, tuloksellisuus ja vakuuttavuus. Edelleen tärkeää on asetettujen
rajojen noudattamista valvomalla tuomitun tukeminen ja motivoituminen sekä motivoiminen rikoksettomaan elämään (Linderborg, Suonio & Lassila 2014, 67 – 68.)
Kansainvälisessä tieteellisessä keskustelussa rangaistusteoriaa ja rangaistusten sisältöjä
ja tehtäviä ja sosiaalityötä jäsennettäessä se on käsitteenä ja mainintana melko näkymätöntä. Sosiaalityötä ei näy perusteluna, argumenttina tai osana rangaistusteoriaa. Sosiaalityön mahdollisuuden näkyväksi tekeminen, penologian ja sosiaalityön rajapintojen
tarkastelussa sekä sosiaalityön jäsennystä penologisen viitekehyksen osana tulisi vahvistaa. Tämän puolesta puhuu myös se, että desistanssiparadigman mukainen työskentely on hyvin lähellä sosiaalityön tietoperustaa ja lähtökohtia. (Linderborg, Suonio & Lassila 2014, 84.) Vaikuttavuus- ja vuorovaikutustyyppi edustaa vahvasti sosiaalityön
orientaatiota.
Vaikuttavuus ja sen arviointi sekä työn kehittäminen asiakkaan ja työntekijän vuorovaikutussuhdetta kunnioittaen ovat vaikuttavuus- ja vuorovaikutustyypin peruselementit.
Työskentely rakentuu asenteiden ja arvojen ympärille ja asettaa asiakkaan vastuuseen
toiminnastaan. Vaikuttavuus- ja vuorovaikutustyyppi kuvastaa vapaaehtoisuutta rangaistusseuraamusta suoritettaessa.
TAULUKKO 5. Vaikuttavuus- ja vuorovaikutustyyppi
”… koen tuntien tarkoituksen laajempana…tuntien sisältö Elämänhallinnan ja
tähtää usein uusintarikollisuuden vähentämiseen tehtyine uusimisriskin teemat
suunnitelmineen.”
”… elämänhallintaan liittyviä asioita, rikoksettomaan elämään tukeminen…”
”… kun epävarma asiakas…niin asiakkaasta voi pitää Kiinnipitävä työote
”kiinni” eri teemoilla.”
”… tukitunti on ollut muistelua, mitä tp:n aikana tapahtu- Voimavarakeskeisyys
nut, positiivisen palautteen antamista”
”… tunneilla on pohdittu myös suorittajan vahvuuksia…”
”… voisi kehittää sisältöjä mm. päihteettömyyden tukemi- Toimintatapojen
seksi tai rikoskeskustelujen tueksi.”
”… sisällöt riippuneet asiakkaan tilanteesta ja tarpeista…”
”… vaikeassa elämäntilanteessa tuen antamiseen.”
”… semistrukturoitua, esim. jos asiakas ei motivoidu A- Ei tiukkaa struktuuria
klinikan tuen piiriin vaikka tarve on olemassa…”
”… ollaan saatettu sopia, että viimeinen tunti pidetään tuki- Yhdyskuntaseuraamustuntina, jolloin ollaan voitu yhdessä miettiä/muistella toi- työn eetos
menpanon kulkua jne.”
”… keskustelu jaksamisesta tai muista asioista, jotka eivät
suoranaisesti ole päihde- tai rikoskeskusteluihin liittyviä.”
Ratkaisukeskeinen tyyppi
Tyypittelyn toinen tyyppi on ratkaisukeskeinen erilaisiin muutoksiin reagoiva tapa käyttää TSP-tunteja. Tämän tyypin keskeisiä teemoja olivat päihteisiin liittyvä problematiikka ja erilaisten kriisivaiheiden ylittäminen ja ratkaisujen löytäminen. Tässä tyypissä
TSP-tunteja käytettiin interventioina, väliintuloina missä tahansa yhdyskuntapalvelun
suorittamisen vaiheessa. Usein tähän tyyppiin liittyi uhka tai pelote yhdyskuntapalvelun
keskeytymisestä ja sitä kautta tarve löytää mitä moninaisimpia tukitoimia ja ratkaisuja,
jotta yhdyskuntapalvelun loppuun suorittaminen mahdollistuisi. Elämäntilannemuutokset liittyvät myös tähän ratkaisukeskeiseen tyyppiin. Tästä esimerkkinä yhdyskuntapalvelun toimeenpanoon tauolta palaavat, päihdekuntoutuksessa tai sairauslomalla olleet
Yhdyskuntaseuraamustyön ja päihdehuollon yhteistyömalleja kehitetään koko ajan yhdessä A-klinikkasäätiön kanssa. Paikallinen kokemus hyödynnetään kehittämisessä, jota
keskushallintoyksikkö valvoo (Kuivajärvi & Lavikkala 2011.)
Rikosseuraamusalalla on voimakkaasti ollut vallalla what works -ajattelu. What works toimintamallissa voidaankin puhua ratkaisukeskeisyyden elementeistä. Tyypittelyluokkamme toinen tyyppi on ratkaisukeskeinen ja interventiot ovat keskeisessä osassa tätä
Voidaan nähdä, että interventiot ovat todennäköisesti onnistuvia, kun niihin sisältyy
seuraavassa lueteltuja elementtejä. Selkeälle hyvin jäsennellylle mallille rikollisuudesta
ja rikollisuuden syistä perustuvat ohjelmat ja palvelut vaikuttavat parhaiten. Uusintarikollisuuden riskin arvioimisen merkitys on ymmärrettävä ja kriminogeenisten tarpeiden
ja dynaamisten riskitekijöiden arvioiminen on ratkaisevan tärkeää. Tehokkaimmissa
toimenpiteissä käytetään menetelmiä, jotka on muokattu vastaanottajan oppimis- ja
muutostyyliä vastaavaksi. Selkeät tavoitteet ovat tehokkaan toiminnan edellytyksiä.
Kongnitiivisbehavioraaliset mallit tuottavat myönteisiä vaikutuksia ja tärkeää on, että
palveluita ja ohjelmia toteuttaa niihin koulutettu ammattitaitoinen henkilöstö (McGuire
2003, 94-95.)
Riskien arvioinnissa viitataan usein what works -ajatteluun. Teorian mukaan ihmiset
kehittävät erilaisia kognitiivisia rakenteita koskien tunteita, asenteita ja käyttäytymistä.
Toisten ihmisten tarkkailulla on suuri merkitys ajatuksiin ja käyttäytymiseen. Hyväksyntä ja torjunta, rangaistukset ja palkitseminen ovat ratkaisevia tekijöitä oppimisprosessissa. Asenteet, uskomukset ja ympäristö vaikuttavat käyttäytymiseen. Isoimman
riskin rikolliselle käyttäytymiselle muodostavat antisosiaalinen asenne ja uskomukset,
syrjäytyminen ja persoonaan liittyvät tekijät. Lupaavin intervention muoto vaikuttaa
rikoksentekijän ajatteluprosessiin, uskomuksiin, arvoihin ja arjentaitoihin (Carey 2004,
Ratkaisukeskeisen ajattelutavan perusajatukseksi voidaan linjata, että ihmisillä on hallussaan tieto siitä, miten ongelmat voidaan ratkaista. Ihmiset eivät vain aina itse ole tietoisia asiasta. Ratkaisukeskeisyys tuo esiin mahdollisuuksia, toiveita ja ideoita. Tärkeäksi nähdäänkin tavoitteisiin keskittyminen negatiivisen lähtötilanteen sijaan. Voimavarakeskeisyydessä tärkeässä roolissa ovat toivo ja motivaatio. Ratkaisukeskeisen ajattelutavan mukaan motivaatio sijaitsee ihmisen ja asian välillä, eikä siten ole yksinkertaistettavissa joko olevaksi tai puuttuvaksi ominaisuudeksi. Koska ratkaisukeskeisyydessä
uskotaan siihen, että kaikilla on kokemuksia ja ideoita, kehittäminen ja pulmien ratkaiseminen ovat myös työntekijän ja asiakkaan yhteinen asia. Ihmisillä on eri tapoja ymmärtää asioita ja tavoitteiden purkamisella on yksityiskohtiin iso merkitys. Tarkentaminen ja konkretia ovat oleellisia ratkaisukeskeisyyden toteutuksessa. Tällöin onnistutaan
myös välttämään ristiriitoja, jotka aiheutuvat käsityseroista ja merkityksistä (Hirvihuhta
& Litovaara 2003, 62-64.)
Ratkaisukeskeisyyden juurtumisessa Suomeen vaihtoehtoisina niminä olivat voimavarakeskeisyys ja tavoitekeskeisyys. Ratkaisukeskeisyys vakiintui kuitenkin pian käytettäväksi sanamuodoksi. Ratkaisukeskeisyyden juuret ovat monissa eri teorioissa. Taustalla ovat vaikuttaneet niin systeemiteoria, jonka mukaan kaikki vaikuttaa kaikkeen,
kybernetiikka, jossa vältetään tulkintojen tekemistä kuin sosiaalinen konstruktionismi,
jossa ajatellaan, että todellisuus, jonka havaitsemme, on aina sosiaalinen konstruktio
kokemuksistamme. Lisäksi yhteyksiä löytyy myös kaaosteoriaan ja neurolingvistiseen
ohjelmointiin. Narratiivisuus, jossa ajatellaan ihmisen elämää tarinana, jota ihminen
jäsentää valintojaan ja kokemuksiaan tunnistamalla, on myös osana ratkaisukeskeisyyttä
(Hirvihuhta & Litovaara 2003, 65-67.)
Keskeinen havainto ratkaisukeskeisyydessä oli kysymys siitä, että ehkä ongelmaksi nimetty asia ei olekaan ongelma, vaan ongelma onkin tapa, jolla sitä yritettiin ratkaista.
Terapiatyöstä ratkaisukeskeisyys siirtyi konfliktitilanteiden purkamiseen käytettäväksi
lähestymistavaksi. Yksi ratkaisukeskeisyyden peruskivistä on uudelleenmäärittely, eli
ongelmallisiksi koetuille asioille uusien merkitysten antaminen. Lisäksi on syytä mainita asiakaslähtöisyys, asiakkaan arvostaminen, tasavertaisempi keskustelu ja yhteistyön
painottaminen. Tärkein väline on kysymykset ja sitä kautta käsitys siitä, että ihminen
havaitsee ja löytää itse. Insoo Kim Berg, yksi tärkeimmistä uranuurtajista ratkaisukeskeisyyden saralla on verrannut ratkaisukeskeisyyttä Aallon maljakkoon sanoilla: ”Yksinkertainen ja kaunis, mutta haasteellista ja ponnisteluja vaativaa saada aikaan samanlainen”. Ratkaisukeskeisyyttä voidaankin ajatella palapelinä, jossa käytetään monia teorioita ja jota pyritään kehittämään edelleen (Hirvihuhta & Litovaara 2003, 67-68.)
Ratkaisukeskeisyydessä huomioidaan se, että ihmisillä on useita tapoja jäsentää asioita.
Erilaiset muutokset edellyttävät keskustelua ja aikaa. Myös eettisyys on ratkaisukeskeisyyden ydin. Ratkaisukeskeisessä keskustelussa voidaan soveltaa 5K-periaatetta. Tämä
tarkoittaa viiden tekijän huomioimista. Nämä tekijät ovat kunnioitus, kuuntelu, keskittyminen, keveys ja kärsivällisyys. Periaate arvostaa keskustelukumppania ja luo avoimen ilmapiirin. Intuitio merkitsee ongelmien ratkaisemista ilman päättelyä. On huomattu, että loogisuus ei toimi sosiaalisiin tilanteisiin liittyvien ongelmien, epävarmuuden ja
monimutkaisuuden kanssa. On tärkeää, että hyödyttömästä ongelmien puimisesta päästään eteenpäin hyödyllisempään suuntaan. On todettu, että se, mihin kiinnitetään huomiota, pyrkii kasvamaan ja voimistumaan. Tästä huolimatta ongelmapuhettakin tarvitaan herättelemään luovuutta ja mielikuvitusta (Hirvihuhta & Litovaara 2003, 71-80.)
Ratkaisukeskeisyyden tärkeä väline on puhe; vuorovaikutteinen keskustelu ja todellinen
dialogi. Muutoksen edistäminen voi olla myös positiivisten asioiden jäljittämistä toisen
puheesta. Tavoitetta ja edistymistä voidaan edistää asteikkojen käyttämisellä, tilanteen
hankaluuden myöntämisellä ja pakonomaisesta ratkaisun etsimisestä luopumalla. Näin
voidaan löytää muun muassa jäljellä olevat selviytymiskyvyt (Hirvihuhta & Litovaara
2003, 101-116.)
TAULUKKO 6. Ratkaisukeskeinen tyyppi
”… asiakkaan elämäntilanteessa on yleensä tapahtunut Muutoksiin reagoiva
muutoksia, esim. hänen alkoholinkäyttönsä on lisääntynyt ja asiakas on saanut sen vuoksi huomautuksen.”
”… kun suorittajan elämäntilanne on sellainen, että Ratkaisujen löytäminen
työpalvelun aloittaminen ei heti ole mahdollista tai
suorittaja tarvitsee tukea suoriutuakseen työpalvelusta.”
”… kun palvelussa on tapahtunut rikkomus tai suorit- Interventio
tajalla on tullut retkahdus.”
”… palveluehtojen rikkomustilanteessa tarkoituksena
pysähdys ja mietintä, miten toimitaan, jotta tp voi jatkua.”
”… jos asiakkaan tilanne ollut haastava ja tarvittu Toimeenpanon suorittamisen
enemmän aikaan tp:n aloittamisen suunnitteluun.”
”… varsinkin jos tuntuu olevan tarvetta erityiselle tuelle.”
”… että asiakas kaipaa elämänhallintaansa ja yhdys- Tavoitteisiin keskittyminen
kuntapalvelusta suoriutumisen tueksi tukitunteja…”
”… jos asiakas on ollut hankalasti sijoitettava tai asu- Konkretia
nut alueella missä huono palvelupaikkatilanne…”
Arvioiva ja suunnitteleva tyyppi
Tässä tyypissä arvioiva työote ja suunnitelmallisuus edustavat kokonaista näkökulmaa
itse työskentelyyn. Toiminnan ja työskentelyn vakuuttavuutta ja vaikuttavuutta pyritään
mittaamaan erilaisin tilastoin. Rikosseuraamuslaitoksen henkilökunta on koulutettu jatkuvaan oman työn arvioimiseen ja näkyväksi tekemiseen. Suunnitelmallisuutta leimaa
aina tavoitteellinen työskentely ja tämän tyypin teoreettisena viitekehyksenä voisi olla
tavoitelähtöinen sosiaalityö. Tässä tyypissä työntekijä jäsentää prosessinomaisesti yhdyskuntapalvelun toimeenpanoa ja arvioi tilannesidonnaisesti työskentelyn eri vaiheita.
TSP -tunnit nähdään mahdollisuutena elämäntilanteiden syvällisempään kartoittamiseen
ja toimeenpanon suunnitteluun. Lisäksi tässä tyypissä luodaan tavoitteita ja keinoja yhdyskuntapalveluprosessin onnistumiseksi. Korostuneimmillaan työntekijä arvioi työskentelyn sujumista minimissään kolmessa eri vaiheessa, jotka ovat alku-, keski- ja loppuvaihe. Lisäksi näillä tunneilla voidaan asettaa lisätavoitteita ja – keinoja, joiden seuranta vaatii useampia tapaamisia. Myös tässä tyypissä työntekijä pyrkii toimimaan yhteistyössä asiakkaan kanssa ja luomaan arvioinnista ja suunnitelmallisuudesta yhteisen
kiinnostuksen kohteen. Tukitoimien suunnittelu kuuluu myös tähän tyyppiin. Kaikista
näistä neljästä vaiheesta tämä on eniten prosessinomainen.
Rikollisen käyttäytymisen selitysmallit nousevat erilaisten lähestymistapojen kautta.
Taustateorioina ovat sosiologia, psykiatria ja (sosiaali)psykologia. Nämä erilaiset lähestymistavat eivät sulje toisiaan pois vaan paremminkin täydentävät toisiaan erilaisten
painotusten ansiosta. Myös arviointi tapahtuu edellä mainittujen teorioiden kautta
(Hypén 2002, 207.)
Sosiologisessa arvioinnissa voidaan kärjistäen sanoa, että rikollisuus on yhteiskunnan
tuotos ja tästä johtuen yhteiskunnan tulisikin olla siitä vastuussa. Arviointimenetelmässä
arvioitavan sosiaalinen ja yhteiskunnallinen tausta ovat merkityksellisessä asemassa.
Erityisesti etninen asema ja kiinnittyminen alakulttuureihin ovat painotusalueena. Muita
tärkeitä seikkoja ovat muun muassa koulutus, ammatti, toimeentulo ja vanhempien taustat. Yhteiskunnallinen näkökulma ja sosiologisen lähestymistavan teoria ovat mukana
useimmissa arviointimenetelmissä. Se on havaittavissa myös lainsäädännössä, joka koskee rangaistusten täytäntöönpanoa (Hypén 2002, 207- 208.)
Psykiatrisessa arvioinnissa painottuvat henkilökohtaiset ominaisuudet ja siinä kartoitetaan psyykkisen kehityksen häiriöitä. Kulttuuriset tekijät eivät ole merkityksellisiä vaan
kyse on pikemminkin henkilöhistorian rakentumisesta. Aina rikokset eivät kuitenkaan
liity mielenterveyden häiriöihin, vaikka niitä olisikin. Kansainvälisten tutkimusten mukaan mielenterveydellisten tekijöiden perusteella ei voida merkittävästi ennustaa rikollista käyttäytymistä. Suomessa rikosseuraamusalalla psykiatrisen suuntauksen mukaisia
arviointimenetelmiä ei juurikaan ole käytössä mielentilatutkimuksia ja vaarallisuusarviointeja lukuun ottamatta (Hypén 2002, 208-209.)
Sosiaalipsykologisessa arvioinnissa korostuu perusluonne, joka on psyykkisten toimintojen oppimisesta riippuvainen. Taustalla vaikuttavat erityisesti psykologian ja kognitiivisen psykologian taustateoriat. Tällöin ulkopuolelta tuleva palaute on keskeistä, kun
kokonaisvaltainen järjestelmä muodostuu ajattelusta, tunteista ja toiminnasta. Palautteen
luonteen määrittää sosiaalinen verkosto, jossa arvioitava on kasvanut. Näin ollen palautteet ohjaavat joko kohti käyttäytymismallia tai siitä pois. Yksilö on vastuullinen toiminnastaan. Näin ajatellen rikokset ovat tavoitteellisen toiminnan tulos ja kyse ei ole sairaudesta. Erityisesti ohjelmatoiminnassa hyödynnetään näitä teorioita. Ohjelmiin on
kehitetty myös omat arviointivälineistönsä, jotta kohderyhmä ja ohjelma kohtaavat
(Hypén 2002, 209-210.) TSP-tunteja käytetään myös arviointiin ohjelmatyön sopivuudesta ja kohdentumisesta.
Rikoksen uusimisriskiä arvioitaessa on tavanomaisemmin käytetty neljää lähestymistapaa, jotka ovat subjektiivinen riskiarvio, kliininen arviointi, struktuurinen lähestymistapa ja teoriaperusteinen arviointi. Subjektiivista arviointia tehdään paljon. Se perustuu
arvioijan kokemuksiin ja vaikutelmiin uusimisen todennäköisyydestä. Kliinisessä arvioinnissa arviointi perustuu asiantuntijoiden ammatilliseen kokemukseen. Struktuurinen
lähestymistapa pitää sisällään määritellyt kriteerit, joilla on tilastoitu yhteys uusimiseen.
Teoriaperusteinen arviointi on vaativimman tasoinen ja edellyttää teoreettista hallintaa
uusimisriskistä. Arviointimenetelmistä puhuttaessa tarkoitetaan strukturoituja standardeja tiedonkeruutapoja, jossa menetelmää käytetään samalla tavalla arvioijasta riippumatta. Menetelmissä on useimmiten myös ohjeistus. Koeteltu teoria on hyvän arvioinnin perusta ja arviointimenetelmältä vaaditaan paljon. Tämä on neljännen ja vaativimman tason arviointia (Hypén 2002, 214-215.)
Yhdyskuntapalvelussa ja erityisesti TSP-tunneilla käytetään pääsääntöisesti subjektiivista ja kliinistä arviointia. Henkilökunta on koulutettua ja arviointi perustuu pitkälti
kokemukseen ja ammattitaitoon sekä vuorovaikutukseen työntekijän ja asiakkaan välillä.
Toimintaohjelmilla pyritään pääsääntöisesti vastaamaan uusintarikollisuuden riskin vähentämiseen, mutta myös toiminta suoriutumisen parantamiseksi mahdollistaa joissakin
tapauksissa työskentelyn kannalta tarkoituksenmukaiseksi arvioitujen yksittäisten interventioiden, joista rikoskeskustelut hyvänä esimerkkinä, sisällyttämisen tunteihin. Silloin
kun asiasta ei ole olemassa tutkimustietoa, tulee olla olemassa vahva oletus toiminnan
vaikuttavuudesta (Kuivajärvi & Lavikkala 2011.)
Lainrikkojien kuntoutuksessa on käytetty myös riski-, tarve- ja vastaavuusperiaatetta.
Andrews on nostanut esiin periaatteen sopivuutta myös sosiaalisiin ja kliinisiin palveluihin ja kärjistettynä jopa rikollisuutta ehkäisevään toimintaan rikosseuraamusalan ulkopuolella. Tärkeää kuitenkin on, minkälaista osaamista työntekijällä on ja miten toiminta suunnataan. Riski-, tarve- ja vastaavuusmallissa työntekijän rooli on tärkeä. Laadukkaat vuorovaikutus- ja työskentelysuhteet haastavan asiakaskunnan kanssa asettavat
kriteerit muun muassa rekrytointiin ja koulutuksiin. Vuorovaikutusosaaminen ja vastaavuusperiaate liittyvät vahvasti yhteen. Motivoiva haastattelu on luonut pohjaa muun
muassa muutoksen vaiheteorian kautta vuorovaikutusosaamisen lisääntymiselle. On
tärkeää ymmärtää asiakkaan tarpeita myös ohi kriminogeenisten tekijöiden. Kriminogeeniset tarpeet eivät tosin saa jäädä muiden tarpeiden jalkoihin (Andrews 2006, 10-27.)
TAULUKKO 7. Arvioiva ja suunnitteleva tyyppi
”… ollaan voitu miettiä edelleen tukitoimia ja ylipäätään Arvioiva työote
tp:n loppuunsuorittamisen mahdollistavia tekijöitä.”
”… konkreettista suunnitelmien tekoa…”
”…ykp:n käytännön suunnitteluun…”
”… hyvä tilaisuus paneutua muutostyöskentelyyn ja asen- Vakuuttavuus,
neilmapiiriin.”
”… jos aloitustapaaminen toimistolla ei ole mielestäni riittä- Kartoittaminen
nyt asiakkaan elämäntilanteen kartoittamiseen.”
”… asiakkaan elämäntilanteen syvällisempään kartoittamiseen…”
”… tukitoimien suunnittelu…”
”… kun ilmenee päihdeongelma, olen käyttänyt päihdekes- keinojen luominen
kusteluihin…”
”… kaikissa yhdyskuntapalvelun vaiheissa, alussa arvioin- Vaihesidonnaisuus
nissa, väliarvioinneissa ja loppuarvioinnissa…”
”... arvioida yhdyskuntapalvelun sujumista ja pohtia jo tule- Seuranta
vaisuutta ja uusintarikollisuuden ehkäisyä.”
”… aloituksessa suunniteltu mahdollisia liitettäviä ohjelmia Ohjelmatyön
tai muita tukitoimia.”
sopivuus ja
”… ohjelmiin motivointi…ohjelmiin valmistamista…”
Verkostoituva tyyppi
Verkostot tarkoittavat parhaimmillaan joustavia kumppanuussuhteita usean eri toimijan
välillä. Sen toimijoiden välinen suhde perustuu yhteisen päämäärän tavoitteluun, vapaaehtoisuuteen ja luottamukseen. Toimijat määrittelevät itse suhteen. Verkosto elää ja sen
jäsenet ovat vuorovaikutuksessa keskenään. Verkostoja voi olla ihmisten, mutta myös
organisaatioiden välisiä. Verkostomaisen toiminnan etuina voidaan nähdä ratkaisujen ja
innovaatioiden kehittäminen ja verkoston joustavuus (Järvensivu, Nykänen & Rajala
2010, 5-6.)
Verkostollisen työn perusajatuksena on kiinnittää osaajia yhteisen päämäärän saavuttamiseen niiden ihmisten kanssa, joiden elämästä työssä on kysymys. Osallistamisen
avulla arvopohja ja työn periaatteet korostavat yhteiskunnallista vastuuta ja vastuuseen
kasvamista (Myllärinen & Tast 2001, 88.)
Tämä neljäs, verkostoituva tyyppi painottuu yhteiskuntaan integroitumiseen. Keskeisenä nähdään sekä lainrikkojan sulautuminen ja poluttautuminen että osalliseksi tekeminen suhteessa yhteiskuntaan. Tässä tyypissä TSP-tunnit nähdään mahdollisuutena palveluohjaukselle ja verkostoitumiselle. Yksilöllisyys ja asiakkaan tarpeet määrittävät tukituntien rakenteita. Kehitysehdotuksissa nousi esiin useita kannanottoja tuntien toteuttamisesta eri toimijoiden toimesta, yhteistyötapaamisten ja toimiston ulkopuolelle menemisen näkökulmasta. Joissakin toimistoissa tunteja käytettiin jo esimerkiksi A-klinikan
toteuttamina.
Voidaan olettaa, että lähestymistapa, joka korostaa palveluista syrjäytymisen välttämistä, myönteisiä tavoitteita, motivaatiota ja uskoa itseen, auttaa vähentämään rikosten uusimista. Haasteita aiheuttavat useiden eri toimijoiden yhteistyön järjestely ja palveluiden
saatavuus. Yhteiskunnan osaksi asettuminen vaatii kokonaisvaltaisuutta, jolloin on käsiteltävä niin käytännön ongelmia kuin motivaatio- ja asennekysymyksiäkin. (Lavikkala.
2011, 117.)
Toimivat yhteistyöverkostot organisaation sisällä ja organisaatiosta ulospäin ovat toimivien palvelukokonaisuuksien järjestämisen edellytys. Jotta verkostot olisivat toimivia,
eri toimijoiden yhteistyön tulee perustua yhteisiin tavoitteisiin, tasa-arvoon ja kumppanuuteen. Lainrikkojien kuntoutustarpeet ovat usein hyvin moninaiset. Tästä johtuen
työltä edellytetään erilaisia näkökulmia ja moniammatillista yhteistyötä (Järvelä 2002,
Erityisesti luottamuksellinen suhde, ratkaisu- ja voimavarakeskeisyys sekä uuden luominen ja kehittäminen leimaavat voimavarakeskeistä palveluohjausta (Suominen &
Vuorinen 2007, 31-33.)
Intensiivistä palveluohjausta toteutetaan rajoitetun asiakasmäärän kanssa. Asiakkaan
tukeminen ja motivoiminen ovat keskeisellä sijalla ja palveluohjausta toteuttava työntekijä osallistuu asiakkaan kuntoutukseen. Asiakkaan tilanne on vaikea ja näin ollen vaatii
tiivistä työskentelyä. Intensiivistä palveluohjausta toteutetaan esimerkiksi kriisiinterventioiden yhteydessä (Suominen & Vuorinen, 2007, 31-33.) Intensiivinen palveluohjaus kytkeytyy luontevasti verkostoituvaan tyyppiin TSP –tuntien toteutuksessa.
Yhteistyötä voisi näennäisesti kuvata palveluohjauksen ja verkostotyön kantasanana.
Verkoston sisällä tehdään yhteistä työtä, jolle toiminta pohjautuu ja lisäarvo syntyy erilaisista painotuspisteistä kokonaisuuteen nähden. Myös käytäntötutkimus on ollut esillä
viimeaikaisissa vaikuttavuuskeskusteluissa sosiaalityöhön nähden. Samoja haasteita
voidaan nähdä niin tutkimuksellisen näyttötiedon korostamiseen kuin verkostotyöhön
soveltaen. Esimerkkinä voisi mainita vastarinnan, joka usein näyttäytyy haluttomuutena
yhteistyöhön. Haluttomuussyyt voivat olla organisatorisia, ammatillisia ja tietoteoreettisia, kuten resurssipula ja ammatillinen pelko tietovajeesta (Pohjola, Kemppainen, Väyrynen 2012, 68.)
Sosiaalityön interventioiden merkitystä on epäilty, kun hyvinvointiorganisaatioiden sisäisiä ongelmia on alettu nostaa esiin ja mitattavuus yhteiskunnassa on alkanut korostua. Sosiaalityötä koskevaa kritiikkiä on esitetty liiallisesta auktoriteettiuskosta, tutkimustiedon kiinnostuksen puutteesta ja tehokkuuden osoittamisesta (Pohjola, Kemppainen & Väyrynen 2012, 68.) Verkostotyöllä ja palveluohjauksella voitaisiin vastata myös
sosiaalityötä koskeviin vaatimuksiin ja kritiikkiin tuoreella ja ratkaisulähtöisellä tavalla.
Läpinäkyvyys on verkostotyön ja palveluohjauksen yksi suuri puolestapuhuja ja sen
kautta merkitysten näkyväksi tekeminen olisi mielestämme mahdollisuus.
TAULUKKO 8. Verkostoituva tyyppi
”… yhteistyö eri toimijoiden kanssa…”
Joustavat kumppanuussuhteet
”… tukitoimien tarpeen kartoitus ja järjestely.”
”… pohdimme polutusta eteenpäin oikeiden palve- Jatkopolutus ja yhteiskuntaan
luiden piiriin…”
integroituminen, osallisuus
”… ykp:n päättyessä olen käyttänyt tukitoimien
jatkon suunnitteluun.”
”… palveluohjausta…miten käytännössä voidaan Palveluohjaus
toimia…”
”taloudellisen tilanteen selvittäminen ja työllistymiseen liittyvät asiat ja miten asia etenee muualla…ohjausta ja yhteydenottoja paikkoihin.”
”… lapset puheeksi –keskustelua varten…”
”… muualla kuin toimistolla järjestetyt tunnit…”
määrittävät rakenteet
”… tukitunteja toimiston ulkopuolella…asiakkaan Jaettu työ ja integraatio
kanssa asioiminen toimiston ulkopuolella…”
KEHITYSEHDOTUKSET JA PALAUTE
Suurin osa kehitysehdotuksista kytkeytyy yhdyskuntaseuraamustoimistojen ulkopuoliseen toimintaan. Vastaajat toivoivat mahdollisuutta käyttää TSP–tunteja esimerkiksi
asiakkaan kanssa asioimiseen eri virastoissa tai muussa vastaavassa asiakkaan tarpeen
mukaan, tuntien laajentamista eri toimijoille edelleen asiakkaan tarpeiden mukaan, esimerkiksi mielenterveyspalvelut, peliriippuvuuspalvelut, tutustumiset vertaistukiryhmiin
ja niin edelleen. Vastaajilta nousi esiin myös toive tuntien käyttämisestä esimerkiksi
verkostoyhteistyötapaamisiin muun muassa sosiaalitoimen, työvoimatoimiston ja niin
edelleen kanssa.
Kyselyssä ei pyydetty palautetta, mutta sitä tuli kehitysehdotusteeman alle. Vastaajat
kirjoittivat kokemuksistaan TSP-tukitunneista seuraavasti. Vapaat kädet tuntien sisältöjen suhteen koettiin hyvänä. Tunnit saivat muutoinkin hyvää palautetta ja ne koettiin
positiivisena kehityksenä ja toimivana osana yhdyskuntapalveluun liitettäviä tukitoimia.
TSP–tuntien nimi koettiin hassuna ja nimen muuttamista ehdotettiin esimerkiksi tuki- ja
ohjaustunneiksi.
Toisaalta tuntien sisällöllinen vapaus koettiin hyvänä ja toisaalta asia aiheutti pohdintaa
sisältöjen kehittämisen suhteen. Päihde- ja rikoskeskustelut ovat työn ydintä ja siitä johtuen kyseiset teemat toistuvat myös kehittämisajatuksissa useasti. Näkökulmia kyseisiin
teemoihin liittyen nousi esiin laajalla skaalalla vapaasta toteutustavasta käsikirjamaiseen
ohjelmamuotoiseen päihdetyöskentelyyn. Tuki rikoskeskusteluihin ja päihteettömyyden
tukemiseen nousee vastauksista esiin. Vastauksissa toivottiin myös TSP–tuntien laadullisten kriteerien määrittämistä ja käyttötarkoitusten tarkentamista liittyen nuorten tehostettuun yhdyskuntapalveluun.
TSP–tuntien määrän lisäämistä toivottiin, erityisesti vaikuttavien keskustelujen osalta.
Vastauksissa oli mainittuna myös vaikuttavien keskustelujen lisääminen tilanteissa,
joissa suorittajalla ei ole erityisiä haasteita suoriutua yhdyskuntapalvelusta. Näkökulmana tässä oli rikoksen käsittely ja uusintarikollisuuden ehkäisy sekä yhdyskuntapalvelurangaistuksen vaikuttavuuden kasvattaminen.
TSP-tunneista toivottiin enemmän keskustelua työyhteisöjen sisällä, jotta toisilta oppiminen työyhteisöissä mahdollistuisi ja TSP–tuntien käyttö samankaltaisissa tilanteissa
lisääntyisi. Työkavereilta oppiminen tukituntien käytöstä sekä kokemusten jakaminen
mahdollistaisi vastaajien mukaan tuntien kehittämisen yhteneväisesti ja tasaarvoisemmin.
TAULUKKO 9. Työntekijöiden toiveet ja kehittämisehdotukset TSP-tunteihin
”… tukitunteja toimiston ulkopuolelle Verkostojen käyttö ja moniammatillinen
(esim. asioiminen virastoissa…)”
yhteistyö toimiston ulkopuolella
”… laajentaisin tukitunteja eri toimijoille
asiakkaan tarpeiden mukaan…”
”… voisi käyttää laajemmin eli esim. verkostoyhteistyötapaamiset…”
”… voisi kehittää sisältöjä mm. päihteet- Työvälineiden lisääminen
tömyyden tukemiseksi tai rikoskeskustelujen tueksi…”
”… päihdekeskustelujen osalta omaksi
käsikirjaksi…”
”… voisi määrittää laadullisia kriteereitä
ja tarkentaa käyttötarkoituksia…”
”… voisi olla muulloinkin kuin ongelma- Toiminnan lisääminen
tilanteissa…”
”… voisi keskustella enemmän työyhtei- Keskustelun lisääminen
sön kesken, jotta niitä käytettäisiin samankaltaisissa tilanteissa ja voitaisiin
oppia toinen toisiltamme…”
”… nimi on hassu, voisi olla tuki- ja oh- Uudelleennimeäminen
jaustunnit…”
”… nyt on aika ´vapaat kädet´ sisältöjen Vapauden säilyttäminen
suhteen…minusta niin on hyvä.”
”… TSP-tuntien sisältö on vapaasti valittavissa tilanteen ja tarpeen mukaan.”
KESKEISET JOHTOPÄÄTÖKSET JA POHDINTA
Rikosseuraamustyön sisällöllinen puoli nousee vahvasti näkyväksi kyselymme vastauksissa. Taustalla vaikuttaa selvästi ajattelutapa, työskentelyorientaatio ja toimintamallit,
jotka ovat sisäistyneet yhdyskuntaseuraamustyössä sen pitkän historian tuloksena. Voisi
ajatella, että arvoperimä siirtyy hiljaisena tietona sukupolvelta toisella ja elää käytännön
asiakastyössä vahvasti. Arviointi on juurtunut vahvaksi osaksi työskentelyä ja se koetaan päivittäisenä ja konkreettisena työkaluna. Motivointi ja motivoiva haastattelu ovat
osa työorientaatiota suhteessa asiakastyöhön. Kuntouttava näkökulma on vastausten
pohjana. Työskentelyllä pyritään ratkaisemaan haasteita ja pyrkimään toimivaan lopputulokseen.
Myös Rikosseuraamuslaitoksen arvot ovat löydettävissä työskentelystä. Ihmisarvon
kunnioittamisesta kertovat tarpeet pitää kiinni asiakkaasta ja työstää asioita, voimaannuttaa ja motivoida asiakasta sekä löytää oikeanlaiset vaihtoehdot suorittamiseen. Oikeudenmukaisuudesta kertoo muun muassa rangaistuksen yksilöllinen räätälöiminen ja
tarve-vastaavuusperiaate. Toiminta suoriutumisen parantamiseksi istuu tähän hyvin.
Usko ihmisen kykyyn muuttua ja kasvaa näkyy myös positiivisuuden ylläpitämisessä ja
palautteen antamisessa, kannustamisessa sekä positiivisessa kokemuksessa toiminnasta
suoriutumisen parantamiseksi. TSP-tuntien voidaan ajatella lisäävän myös turvallisuutta
tiiviimmän asiakaskontaktin muodossa. Tämän voidaan mielestämme ajatella lisänneen
myös yhdyskuntapalvelun kiinnipitävyyttä.
Kun kohtaamista tapahtuu enemmän, syntyy enemmän vuorovaikutusta. Ajatukset syntyvät vuorovaikutuksessa ja sitä kautta myös kehitys tapahtuu vuorovaikutuksessa toisten ihmisten kanssa. Opimme jatkuvasti toisilta ihmisiltä. Keskustelu avaa ikkunoita ja
mahdollistaa ajatuksia. Työntekijän ja asiakkaan kohtaaminen ja siinä tapahtuva vuorovaikutus on aina ainutlaatuista. Muutostyöskentelyn mahdollistajana vuorovaikutus onkin ehdoton. Tätä taustaa vasten TSP-tunnit ovat vaikuttamisen keskeisellä kentällä.
Vuorovaikutussuhteessa tapahtuva vaikuttavuus perustuu moniin asioihin, mutta esimerkinomaisesti asiakassuhteessa voisi nostaa esiin motivoivan haastattelun, kohtaamistaidot, asiantuntemuksen, kemiat, läsnäolon, toisen kunnioittamisen, peilinä toimimisen, kyseenalaistamisen, uusien näkökulmien löytämisen ja pohtimisen ja erityisesti
ihmisyyden sekä tarpeeseen vastaamisen.
Toimeenpanon suunniteltu kulku luo turvallisuutta suorittajalle ja myös yhteiskunnallisesta näkökulmasta katsottuna lisää vakuuttavuutta toimivaan seuraamusmuotoon. TSPtunnit osana suunniteltua kokonaisuutta lisäävät tilanteen kokonaishallintaa, ennakoitavuutta sekä ennaltaehkäisyn ja interventioiden toimivuutta. Tunneista erityisen mielenkiintoisen tekee se, että ne ovat muunneltavia ja joustavasti käytettävissä sekä ennaltaehkäisevässä että korjaavassa työskentelyssä.
Haastattelujen perusteella TSP-tukituntien käytöstä ei löytynyt suuria eroavaisuuksia
työntekijöistä tai alueesta riippumatta. Tunnit vaikuttavat olevan laajasti ja monipuolisesti käytössä toimeenpanon eri vaiheissa ja tilanteissa. Tunneista on selkeästi johdettavissa Keskushallintoyksikön ohjeistus suhteessa kirjallisiin huomautuksiin, jolloin punainen lanka säilyy joustavasta työtavasta kärsimättä. Tunteja käytetään sekä ennaltaehkäisevässä että korjaavassa työssä. Mielenkiintoista olisi ollut päästä jatkotyöstämään
vastauksia ja vertaamaan niitä tehtyihin tilannearvioihin.
Ohjeistus TSP–tunteihin nähden on mielestämme moniselitteinen sen harkinnanvaraisuuden vuoksi ja samalla joiltakin osin yksiselitteinen, esimerkiksi koskien kirjallista
huomautusta. Ohjeistuksessa sanotaan, että kirjalliseen huomautukseen johtavan rikkomustapauksen yhteydessä tukitoimien tarvetta ja järjestämismahdollisuutta on viimeistään syytä käsitellä (yhdyskuntapalvelua koskeva ohjeistus 2015). Kyseiset rajaukset ja
tarkennukset näkyvät kyselyn vastauksissa siten, että tunteja on käytetty paljon juuri
kyseisissä tilanteissa. Tämä tekee näkyväksi tuntien käytön rajaamisen ohjaavuuden.
Sen perusteella ajatellen on hyvä, että tunteja ja niiden sisältöjä ei ole täysin määritelty.
Lisäksi ohjeistuksessa sanotaan, että päihdeongelmien tai uusintarikollisuuden riskin
vähentämiseksi tarkoitettujen uusien toimintamuotojen tarvetta ja perusteita on tarkoituksenmukaista käsitellä valmistelevasti Keskushallinnon toiminnan kehitys- ja laatuyksikön edustajan kanssa jo ryhdyttäessä kehittämiseen ja kokeiluun. Siten toimimalla
voidaan varmistaa, että Keskushallintoyksikkö tietää kehittämispanostuksista ja kykenee koordinoimaan kehittämistoimintaa järkevästi. Lisäksi kokeilujen seuranta ja dokumentointi tulee järjestää tavalla, joka mahdollistaa uuden toiminnan arvioinnin ja
hyväksymiskäsittelyn (yhdyskuntapalvelua koskeva ohjeistus 2015).
Luotettavuutta eli reliabiliteettia arvioidaan tutkimuksen uudelleen toistamisen mahdollisuudella (Tuomi & Sarajärvi 2002, 133). Tutkimushenkilöille lähetetty sähköinen ky-
selylomake on tutkimuksemme liitteenä (LIITE 1). Opinnäytetyössämme on myös selvitetty kyselyn toteuttaminen ja sitä edeltäneet toimenpiteet, kuten yhteydenotot ja vastaajien asiantuntijuuden varmistaminen. Tällä tarkoitamme sitä, että varmistimme vastaajien käyttäneen työssään TSP-tukitunteja. Ennen varsinaista kyselyä testasimme kyselylomakkeen kolmella rikosseuraamustyöntekijällä. Aineisto on analysoitu sisällön
analyysia käyttäen.
Kyselyssämme kohdat kolme ja neljä, eli TSP-tuntien käyttötilanne ja -vaihe, voidaan
ymmärtää osittain päällekkäisinä ja vastauksista olikin huomattavissa jonkin verran toistoa kysymysten kohdalla. Myös vastaajan käsitys kysymyksistä vaikutti siten, että käyttötilanteeseen liittyvässä kysymyksessä saatettiin kertoa käyttövaiheesta ja päin vastoin.
Mielestämme edellä mainitun perusteella tutkimuksen voisi toistaa lähes samanlaisena,
mutta kysymykset TSP-tuntien käyttövaiheesta ja -tilanteesta muodostavat mahdollisen
riskin reliabiliteetille. Pätevyyttä eli validiteettia arvioidaan tutkimuksen mittaamisen
kohdistumisella siihen, mitä sillä on pyritty mittaamaan (Tuomi & Sarajärvi 2002, 133).
Olemme saaneet vastaukset opinnäytetyömme tutkimuskysymyksiin. Vastauksien vertaaminen asiakastietojärjestelmässä olevaan asiakkaan tilannearvioon olisi myös kiinnostava teema.
Mielenkiintoinen aihe jatkotutkimukseen olisi kopernikaaninen käännös asiakasnäkökulmaan, eli TSP-tuntien kokemukset asiakkaiden näkökulmasta. Lisäksi kiinnostavaa
olisi myös vertailla TSP-tuntien sisältöjä ja toteutusta tilastojen ja asiakastietojärjestelmästä saatujen lisätietojen pohjalta.
Tutkimuksemme perusteella TSP-tunnit koettiin tärkeinä ja tarkoituksenmukaisina. Niiden kehittämisen ja käytön uskottiin parantavan asiakkaan edellytyksiä suoriutua yhdyskuntapalvelusta. Tunnit näyttävät vastaavan Rikosseuraamuslaitoksen strategian
mukaista toimintaa. Strategian mukaan täytäntöönpano tulee toteuttaa siten, että se tukee tuomitun yksilön kasvua ja kehitystä sekä hänen pyrkimystään rikoksettomaan elämään.
Andrews, D. A. & Bonta, J. & Wormith, J. 2006. The Recent Past and Near Future of
Risk and/ or Assessment. Crime & Delinquency 52.
Bonta, J. & Andrews, D. 2010. Viewing offender assessment and rehabilitation through
the lens of the risk-need-responsivity model. Teoksessa McNeill, F. & Raynor, P. &
Trotter, C. Offender Supervision. New directions in theory, research and practice. New
York: Willan Publishing, 19-40.
Alasuutari, P. 2011. Laadullinen tutkimus 2.0. Riika: Vastapaino.
Carey, M. 2004. Social learning, social capital, and correctional theories: Seeking and
integrated model. Artikkeli kirjassa What works and why: Effective approaches to
reentry. East Peoria, Illinois: Versapress.
Eskola, J. & Suoranta, J. 2005. Johdatus laadulliseen tutkimukseen. Jyväskylä: Gummerus Kirjapaino Oy.
Hirvihuhta, H. & Litovaara, A. 2003. Ratkaisun taito. Vammala: Vammalan Kirjapaino
Huhtala, J. 1984. Kriminaalihuoltotyön vaiheita 1870 – 1975. Helsinki: Valtion painatuskeskus.
Hypén, K. 2002. Riski- ja tarvearviot rangaistusajan suunnittelun apuna. Artikkeli kirjassa Vankeinhoidon perusteet. Vankeinhoidon koulutuskeskus. Helsinki: Tietosanoma
Jaakkola, H. 2003. Katoaako sosiaalityö kriminaalihuollosta. Talentia 7/2003, 28.
Järvelä, S. 2002. Lainrikkojien kuntoutuksesta vapaudessa. Artikkeli kirjassa Vankeinhoidon perusteet. Tietosanoma oy. Vankeinhoidon koulutuskeskus.
Järvensivu T., Nykänen, K. & Rajala R. 2010. Verkostojohtamisen opas: Verkostotyöskentely
http://verkostojohtaminen.fi/wp-content/uploads/2010/12/Verkostojohtamisen-opasversio-1-0-30-12-2010.pdf.
Järvinen, M-K. 2006. Asiakas- työntekijäsuhteen dialoginen arviointi kriminaalihuollossa. Sosiaalityön ammatillinen lisensiaatintukimus. Tampere: Tampereen yliopisto.
Keinänen, A. 2008. Yhdyskuntapalvelu empiirisen kriminologisen tutkimuksen kohteena. Akateeminen väitöskirja. Joensuu: Joensuun yliopistopaino.
Kostiainen, R. 2003. Kriminaalihuollon pakka uusiksi. Haaste 2/2003, 5.
Kriminaalihuoltolaitos & Vankeinhoitolaitos: Vuosikertomus 2001. Vammalan kirjapaino Oy.
Kriminaalihuoltolaitos & Vankeinhoitoilaitos: Vuosikertomus 2005. Vammalan kirjapaino Oy.
Kriminaalihuoltoyhdistys: Toimintakertomus 1975. Kriminaalihuoltoyhdistys.
Kriminaalihuoltoyhdistys: Toimintakertomus 1976. Kriminaalihuoltoyhdistys.
Kriminaalihuoltoyhdistys: Toimintakertomus 1977. Kriminaalihuoltoyhdistys.
Kriminaalihuoltoyhdistys: Toimintakertomus 1978. Kriminaalihuoltoyhdistys.
Kriminaalihuoltoyhdistys: Toimintakertomus 1991. Vammalan kirjapaino Oy.
Kriminaalihuoltoyhdistys: Toimintakertomus 1997. Vammalan kirjapaino Oy.
Kriminaalihuoltoyhdistys: Toimintakertomus 1998. Vammalan kirjapaino Oy.
Kriminaalihuoltoyhdistys: Toimintakertomus 1999. Vammalan kirjapaino Oy.
Kriminaalihuoltoyhdistys: Toimintakertomus 2000. Vammalan kirjapaino Oy.
Kuivajärvi, K. & Lavikkala, R. 2011. Rikosseuraamuslaitoksen ohjeistus 4/400/2011.
Laine, M. 2014. Kriminologia ja rankaisun sosiologia. Drukatava: Riika.
Laki yhdyskuntaseuraamusten täytäntöönpanosta 10.4.2015/400, toinen osa, yhdyskuntaseuraamukset, luku 8.
Laitinen, M. & Niskala, A. (toim.) 2014. Asiakkaat toimijoina sosiaalityössä. Vantaa:
Lavikkala, R. 2003. ”What works” ja sosiaalityö mahtuvat saman katon alle. Kontra
6/2003, 28-29.
Lavikkala, R. 2011. Vaikuttavan rikosseuraamustyön kysymyksiä. Artikkeli kirjassa
Rikosseuraamustyön kehittämisen kysymyksiä. Tampere: Juvenes Print.
Linderborg, H., Suonio, M. & Lassila, T. 2014. Sosiaalityö ja sosiaalinen tuki rikosseuraamusalalla. Rikosseuraamuslaitoksen julkaisuja 1/2014. Suomen Yliopistopaino Oy:
McNeill, F. 2012. Counterblast: A Copernican Correction for Community Sentences?
Artikkeli lehdessä The Howard Journal of Criminal Justice vol. 51 no1, 94-98.
McGuire, J. 2003. Rikosten uusintariskin vähentämisessä käytettävät menetelmät – kansainvälisiä näkymiä. Artikkeli kirjassa What Works –Mikä toimii vankeinhoidossa ja
kriminaalihuollossa? Vantaa: Dark Oy.
Metsämuuronen, J. 2000. Laadullisen tutkimuksen perusteet. Metodologia-sarja 4. Helsinki: International Methelp Ky.
Motiuk, L. 2003. Rikollista käyttäytymistä selittävät teoriat. Artikkeli kirjassa What
Works –Mikä toimii vankeinhoidossa ja kriminaalihuollossa? Vantaa: Dark Oy.
Myllärinen, A. & Tast, E. 2001. Sosiaalialan uuden asiantuntijuuden rakentuminen koulutuksen ja työelämän yhteistyönä. Saarijärvi: Saarijärven Offset Oy.
Pohjola, A., Kemppainen, T., Väyrynen, S. 2012. Sosiaalityön vaikuttavuus. Rovaniemi: Lapin yliopistokustannus.
Rikosseuraamuslaitoksen käsikirja 2014. Rikosseuraamuslaitos.
Rikosseuraamuslaitoksen vuosikertomus 2009. Rikosseuraamuslaitos.
Rikosseuraamuslaitoksen tilinpäätös ja toimintakertomus 2010. Rikosseuraamuslaitos.
Rikosseuraamuslaitoksen tilinpäätös ja toimintakertomus 2011. Rikosseuraamuslaitos.
Rikosseuraamuslaitoksen tilinpäätös ja toimintakertomus 2012. Rikosseuraamuslaitos.
Rikosseuraamuslaitoksen tilinpäätös ja toimintakertomus 2013. Rikosseuraamuslaitos.
Rikosseuraamuslaitoksen tilinpäätös ja toimintakertomus 2014. Rikosseuraamuslaitos.
Rikosseuraamuslaitos, yhdyskuntapalvelua koskeva ohjeistus 2015.
Rikosseuraamuslaitoksen yleisesite 2015.
Saarijärvi, A. 2005. Sosiaalityön mahdollisuudet yhdyskuntapalvelussa. Tampere: Tampereen yliopisto.
Suominen, S. & Vuorinen, M. 2007. Palveluohjaus – Portti itsenäiseen elämään. Helsinki: Profami Oy.
Särkelä, A. 2001. Välittäminen ammattina. Näkökulmia sosiaaliseen auttamistyöhön.
Tyni, S. 2015.Vankeinhoidon vaikuttavuus. Onko kuntoutukselle tilastollisia perusteita?
Akateeminen väitöskirja. Tampere: Juvenes Print.
Ward, T. 2010.The Good Lives Model of offender rehabilitation: basic assumptions,
aetiological commitments, and practice implications. Teoksessa McNeill, F. & Raynor,
P. & Trotter, C. Offender Supervision. New directions in theory, research and practice.
New York: Willan Publishing, 41-64.
LIITE 1 Sähköinen kysely rikosseuraamustyöntekijöille
Kysely yhdyskuntapalvelun toiminta suoriutumisen parantamiseksi
-tunneista
Meillä kummallakin on rikosseuraamustyöntekijän virka Hämeenlinnan yhdyskuntaseuraamustoimistossa. Tällä hetkellä olemme virkavapaalla ja
työskentelemme eri organisaatioissa. Opiskelemme työn ohessa Tampereen ammattikorkeakoulussa sosiaalialan ylempää AMK-tutkintoa. Teemme
opinnäytetyötä yhdyskuntapalvelun toiminta suoriutumisen parantamiseksi-tunneista. Lähestymmekin nyt sinua muutamalla avoimella kysymyksellä
asiaan liittyen. Toivomme sinun vastaavan kysymyksiin omien kokemustesi ja näkemystesi kautta. Valmis opinnäytetyö tulee Thesustietokantaan. Kysely on avoin 9.4.2015 - 24.4.2015 välisenä aikana. rikosseuraamustyöntekijät Heidi Painokallio ([email protected]) ja
Marjaana Syrjä ([email protected])
Millä rikosseuraamusalueella työskentelet?
ESRA LSRA IPRA
Kauanko olet työskennellyt rikosseuraamusalalla?
alle 1 vuosi 1-5 vuotta 5-10 vuotta 10-15 vuotta yli 15 vuotta
Millaisissa tilanteissa olet käyttänyt TSP-tunteja?
Missä yhdyskuntapalvelun vaiheessa olet käyttänyt TSP-tunteja?
Millaisia sisältöjä TSP-tunneilla on ollut?
Miten kehittäisit TSP-tunteja?
Kiitos vastauksistasi ja mukavaa kevättä!
Marjaana Syrjä ja Heidi Painokallio
Asiakkaiden ajatuksia yhdys- kuntapalvelulain muutoksesta Peltola, Toni 2011 Laurea Tikkurila
YHDYSKUNTAPALVELUUN TUOMITSEMINEN JA YHDYSKUNTAPALVELUN TÄYTÄNTÖÖNPANOPROSESSI Riikka Tapani
VAIHTOEHTOJA VANKILALLE
YHDYSKUNTAPALVELU PALVELUPAIKAN NÄKÖKULMASTA
PITKOSPUUT – LAUSUNTOTYÖN KEHITTÄMISHANKE Yhdyskuntapalvelun soveltuvuusselvitys eri toimijoiden silmin
YHDYSKUNTAPALVELUN PALVELUPAIKKATYÖN KEHITTÄMINEN Palvelupaikkojen näkökulmia nykykäytännöistä ja kehittämistarpeista
KEMI-TORNION AMMATTIKORKEAKOULU Työajanseurannan käyttöönotto Liinos6-ohjelmalla, TORMETS Oy:ssä KEMI 2011